2010.gada									Noteikumi Nr.
Rīgā										(prot. Nr.  	  .§)

Noteikumi par darbības programmas ”Cilvēkresursi un nodarbinātība” papildinājuma 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otro kārtu

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

I. Vispārīgie jautājumi

1. Noteikumi nosaka:
1.1. kārtību, kādā īsteno darbības programmas ”Cilvēkresursi un nodarbinātība” papildinājuma 1.4.prioritātes ”Sociālās iekļaušanas veicināšana” 1.4.1.pasākuma ”Sociālā iekļaušana” 1.4.1.2.aktivitātes ”Darbspēju vērtēšanas sistēmas un sociālo pakalpojumu ieviešanas sistēmas pilnveidošana” 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otro kārtu (turpmāk – aktivitāte);
1.2. Eiropas Sociālā fonda projektu (turpmāk – projekts) iesniegumu vērtēšanas kritērijus aktivitātes ietvaros;
1.3. prasības projekta iesniedzējam aktivitātes ietvaros;
1.4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu aktivitātes ietvaros.

2.	 Aktivitātes mērķis ir attīstīt sociālās rehabilitācijas un institūcijām alternatīvus sociālās aprūpes pakalpojumus plānošanas reģionos, lai pilnveidotu šo noteikumu 4.punktā minētās mērķa grupas sociālās un funkcionālās prasmes un palielinātu tās nodarbinātību un integrāciju sabiedrībā.

3. Aktivitātes mērķi sasniedz, īstenojot šo noteikumu 5.punktā minētās atbalstāmās darbības un sekmējot šāda iznākuma rādītāja – aktivitātes ietvaros 3030 personas ar funkcionāliem traucējumiem, bezpajumtnieki un citas sociālās atstumtības riskam pakļautās personas saņēmušas sociālās aprūpes un sociālās rehabilitācijas pakalpojumus - izpildi.

4. Aktivitātes mērķa grupa ir personas ar funkcionāliem traucējumiem (personas ar garīga rakstura traucējumiem, personas ar fiziska rakstura traucējumiem un personas ar psihiskām saslimšanām), bezpajumtnieki un citas sociālās atstumtības riskam pakļautās iedzīvotāju grupas atbilstoši normatīvajam aktam, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus.

5. Aktivitātes ietvaros atbalstāmas šādas darbības:
5.1. sociālās rehabilitācijas, sociālās aprūpes un motivācijas programmu izstrāde un ieviešana, tai skaitā šo noteikumu 4.punktā minētās mērķa grupas sociālo un funkcionālo prasmju pilnveidošana atbilstoši normatīvajiem aktiem, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus, un nosaka sociālo pakalpojumu sniedzēju izveidošanas un uzturēšanas kārtību;
5.2. speciālistu apmācība darbam ar šo noteikumu 4.punktā minēto mērķa grupu un supervīzijas atbilstoši normatīvajam aktam, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus;
5.3. projekta vadība;
5.4. projekta informācijas un publicitātes pasākumi atbilstoši normatīvajam aktiem par Eiropas Savienības struktūrfondu un Kohēzijas fonda līdzfinansēto projektu publicitātes un vizuālās identitātes prasību nodrošināšanu.

6.	 Aktivitāti īsteno atklātas projektu iesniegumu atlases veidā un to organizē trīs uzsaukumos, izņemot šo noteikumu 20.punktā minētajā gadījumā.

7. Aktivitātei pieejamais kopējais attiecināmais finansējums ir 15 634 090 lati:
7.1. pirmajam uzsaukumam pieejamais kopējais attiecināmais finansējums ir 5 544 698 lati;
7.2. otrajam uzsaukumam pieejamais kopējais attiecināmais finansējums ir 5 544 696 lati ;
7.3. trešajam uzsaukumam pieejamais kopējais attiecināmais finansējums ir 4 544 696 lati .

II. Atbildīgās iestādes un sadarbības iestādes kompetence un padotības forma

8. Aktivitātes ietvaros atbildīgā iestāde ir Labklājības ministrija (turpmāk – atbildīgā iestāde). Atbildīgā iestāde:
8.1. piedalās līguma par projekta īstenošanu (turpmāk - līgums) un vienošanās par projekta īstenošanu (turpmāk - vienošanās) projekta izstrādē;
8.2. plāno un īsteno informatīvus pasākumus par aktivitātes īstenošanu;
8.3. nodrošina aktivitātes īstenošanu, uzraudzību un kontroli;
8.4. nodrošina, lai netiktu pārsniegts šo noteikumu 7.punktā noteiktais aktivitātes īstenošanai pieejamais Eiropas Sociālā fonda finansējums, un uzrauga pieejamā Eiropas Sociālā fonda finansējuma apguvi, tai skaitā Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Padomes regula Nr.1083/2006), 93.panta 1.un 2.punktā minētā principa izpildi aktivitātes līmenī.

9. Aktivitātes ietvaros sadarbības iestāde ir  Nodarbinātības valsts aģentūra (turpmāk – sadarbības iestāde). Sadarbības iestāde:
9.1. izveido atklātas projektu iesniegumu atlases projektu iesniegumu vērtēšanas komisiju (turpmāk – komisija);
9.2. izstrādā projektu iesniegumu atlases un vērtēšanas kārtību, kā arī projektu iesniegumu vērtēšanas veidlapas;
9.3. organizē atklātu projektu iesniegumu atlases uzsaukumus;
9.4. sniedz informāciju projekta iesniedzējam projekta iesnieguma sagatavošanā;
9.5. izstrādā palīgmateriālu projekta iesnieguma veidlapas aizpildīšanai;
9.6. izstrādā līguma un vienošanās projektu;
9.7. slēdz līgumu vai vienošanos ar Eiropas Sociālā fonda finansējuma saņēmēju (turpmāk – finansējuma saņēmējs);
9.8.	izvērtē projektu iesniegumus un izdod administratīvos aktus vai pārvaldes lēmumus par projektu iesniegumu apstiprināšanu, apstiprināšanu ar nosacījumu vai noraidīšanu;
9.9.	uzkrāj datus par projektu iesniegumiem un projektiem normatīvajos aktos par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu noteiktajā kārtībā;
9.10.	sniedz Labklājības ministrijai normatīvajos aktos par budžetu, finanšu vadību un Eiropas Savienības finansēto projektu un pasākumu īstenošanai plānojamiem valsts budžeta līdzekļiem maksājumu veikšanai un izdevumu deklarācijas sagatavošanu noteikto informāciju valsts budžeta līdzekļu pieprasījumu sagatavošanai; 
9.11.	 nodrošina projektu īstenošanas uzraudzību un kontroli, tai skaitā veic pārbaudes projektu īstenošanas vietās un vada Padomes regulas Nr.1083/2006, 93.panta 1.un 2.punktā minētā principa izpildi projektu līmenī;
9.12.	 sniedz informāciju finansējuma saņēmējam par līguma vai vienošanās noteikumu izpildi;
9.13. izstrādā palīgmateriālu iepirkumu procedūru īstenošanai;
9.14.	 veic finansējuma saņēmēja iesniegto maksājumu pieprasījumu pārbaudi, apstiprina attiecināmo izdevumu summas un sagatavo maksājuma uzdevumus, sagatavo izdevumu deklarācijas un nosūta tās pārbaudei vadošajai iestādei;
9.15.	 apstiprina grozījumus projektā, ievērojot šo noteikumu 58. un 59.punktā noteikto;
9.16. nodrošina informācijas sagatavošanu atbildīgajai iestādei par aktivitātes īstenošanai pieejamā Eiropas Sociālā fonda finansējuma apguvi;
9.17. plāno un īsteno sabiedrības informēšanas pasākumus par projektu īstenošanu.

10. Sadarbības iestāde atrodas atbildīgās iestādes funkcionālā pārraudzībā.

III. Projekta iesniedzēji, sadarbības partneri un projekta izmaksu kopsumma

11. Projekta iesniedzēji var būt sociālo pakalpojumu sniedzēju reģistrā kā sociālās aprūpes vai sociālās rehabilitācijas pakalpojumu sniedzēji reģistrētas privāto tiesību juridiskās personas, pašvaldības, pašvaldību institūcijas un valsts institūcijas.

12. Projekta iesniedzējs var iesniegt projekta iesniegumu par to sociālo pakalpojumu sniegšanu, par kuru projekta iesniedzējs ir reģistrēts sociālo pakalpojumu sniedzēju reģistrā.

13. Projekta iesniedzēji projekta īstenošanā var veidot sadarbību ar Latvijas Republikā reģistrētu juridisku personu, tādā gadījumā ar katru sadarbības partneri noslēdzot līgumu par projekta īstenošanu (turpmāk – sadarbības līgums), kurā nosaka sadarbības partnera veicamos pienākumus projekta īstenošanā, pārskatu un maksājumu pieprasījumu iesniegšanas kārtību un termiņus, kā arī citus nosacījumus, kas nepieciešami projekta īstenošanā.

14. Maksimālais attiecināmais Eiropas Sociālā fonda finansējuma apmērs ir 100 procenti no kopējās projekta attiecināmo izmaksu kopsummas. 

15. Projekta minimālā attiecināmo izmaksu kopsumma nav ierobežota, maksimālā attiecināmo izmaksu kopsumma 100 000 latu.

IV. Projektu iesniegumu atlases kārtība

16. Sadarbības iestāde atklātu projektu iesniegumu atlases uzsaukumus organizē ne retāk kā vienu reizi gadā, publicējot sludinājumu laikrakstā „Latvijas Vēstnesis” un Nodarbinātības valsts aģentūras mājas lapā internetā. Sadarbības iestāde sludinājumu par atklātu projektu iesniegumu atlasi var publicēt arī reģionālajos plašsaziņas līdzekļos. Pirmo sludinājumu publicē saskaņā ar normatīvajā aktā, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, noteikto termiņu atklātas projektu iesniegumu atlases uzsākšanai, bet ne ātrāk kā noslēgusies darbības programmas ”Cilvēkresursi un nodarbinātība” papildinājuma 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” pirmās kārtas ierobežotas projektu iesniegumu atlases projektu īstenošana.

17. Sludinājumā norāda:
17.1. aktivitātes nosaukumu;
17.2. attiecīgajam atklātas projektu iesniegumu atlases uzsaukumam pieejamo kopējo attiecināmo Eiropas Sociālā fonda finansējumu atbilstoši šo noteikumu 7.punktā minētajam un 20.punktā minētajam, ja izsludina papildu atklātas projekta iesnieguma atlases uzsaukumu;
17.3.	projekta iesnieguma iesniegšanas kārtību tā iesniegšanai personīgi, nosūtīšanai pa pastu vai elektroniski;
17.4.	projekta iesnieguma iesniegšanas termiņu. Termiņš nav īsāks par 30 kalendārajām dienām no sludinājuma publicēšanas dienas laikrakstā „Latvijas Vēstnesis”;
17.5.	tīmekļa vietni, kurā ievietoti projekta iesnieguma sagatavošanai izmantojamie dokumenti (šie noteikumi un palīgmateriāls projekta iesnieguma veidlapas aizpildīšanai), kā arī līguma un vienošanās projekts.

18. Projekta iesniedzējs projekta iesniegumu iesniedz, ievērojot šādas prasības:
18.1.	katrā atklātas projektu iesnieguma atlases uzsaukumā projekta iesniedzējs var iesniegt tikai vienu projekta iesniegumu. Projekta iesniedzējs drīkst iesniegt projektu iesniegumus katrā nākamajā atklātas projektu iesniegumu atlases uzsaukumā arī tad, ja:
18.1.1. projekta, kas iesniegts iepriekšējā atklātas projektu iesniegumu atlases uzsaukumā, vērtēšana vēl nav noslēgusies,
18.1.2. projekta, kas apstiprināts iepriekšējā atklātas projektu iesniegumu atlases uzsaukumā, īstenošana vēl nav uzsākta;
18.1.3. projekta, kas apstiprināts iepriekšējā atklātas projektu iesniegumu atlases uzsaukumā, īstenošana vēl nav noslēgusies;
18.2.	projekta iesniegums sastāv no aizpildītas projekta iesnieguma veidlapas (1.pielikums) un šādiem dokumentiem:
18.2.1. projekta budžetā paredzēto materiāli tehnisko līdzekļu un aprīkojuma īres, nomas un iegādes izmaksu aprēķinus pamatojošiem dokumentiem (attiecināms, ja projekta īstenošanai tiek plānots materiāli tehniskais nodrošinājums);
18.2.2. dokumentiem, kas pamato projekta budžetā paredzēto Eiropas Reģionālās attīstības fonda atbalsta jomas izmaksu aprēķinus, atbilstoši Padomes regulas Nr.1083/2006 34.panta 2.punktam (attiecināms, ja projekta īstenošanai plāno minētās izmaksas);
18.2.3. sadarbības līguma par projekta īstenošanu, ja tas ar sadarbības partneri ir noslēgts pirms projekta iesnieguma iesniegšanas (attiecināms, ja projektu plānots īstenot sadarbībā ar sadarbības partneri);
18.2.4. pašvaldības apliecinājums, ka projekta iesnieguma plānotās aktivitātes un sasniedzamie rezultāti atbilst attiecīgā plānošanas reģiona sociālo pakalpojumu attīstības programmas mērķiem;
18.3. projekta iesnieguma veidlapas sadaļas, apakšsadaļas un to nosaukumus projekta iesniedzējs nemaina un nedzēš;
18.4. noformējot un iesniedzot  projekta iesniegumu, projekta iesniedzējs nodrošina tā atbilstību šo noteikumu 2.pielikumā noteiktajiem administratīvajiem kritērijiem. Sagatavojot projekta iesniegumu, projekta iesniedzējs nodrošina tā satura atbilstību šo noteikumu 2.pielikumā noteiktajiem atbilstības kritērijiem un kvalitātes kritērijiem;
18.5. projekta iesnieguma veidlapas sadaļu aizpildīšanā projekta iesniedzējs nodrošina informācijas savstarpējo atbilstību, tas ir, aprakstot projekta aktualitāti, identificējot problēmu un tās risinājumu, saista to ar projekta mērķi, sasniedzamajiem rezultātiem, izvēlēto mērķa grupu, plānotajām aktivitātēm, laika un attiecināmo izmaksu plānojumu, kā arī projekta īstenošanas noteikumiem;
18.6. projekta iesniedzējs nepieciešamās projekta izmaksas plāno atbilstoši šo noteikumu 43., 44., 45., 46., 47., 48., 49. un 50.punktā un šo noteikumu 42.1.5.apakšpunktā minētajām izmaksām un to apmēra ierobežojumiem, sniedzot projektā plānoto izmaksu pamatojumu (tai skaitā pamatojot Eiropas Reģionālās attīstības fonda atbalsta jomas izmaksu saikni ar projekta aktivitātēm un nepieciešamību projekta īstenošanai atbilstoši Padomes regulas Nr.1083/2006 34.panta 2.punktam) un nodrošina to atbilstību projekta mērķim, plānotajām aktivitātēm, sasniedzamajiem rezultātiem un laika plānojumam. Eiropas Sociālā fonda finansējumu projekta iesniegumā plāno tikai projekta attiecināmo izmaksu segšanai;
18.7. projekta iesniedzējs šo noteikumu 16.punktā minētajā sludinājumā noteiktajā termiņā projekta iesniegumu sadarbības iestādē var iesniegt vienā no šādiem veidiem:
18.7.1. papīra formā trijos eksemplāros (oriģinālu un divas kopijas ar attiecīgu norādi "oriģināls" vai "kopija"), iesniedzot tos personīgi vai pa pastu. Projekta iesniegumu noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
18.7.2. elektroniska dokumenta formā (projekta iesniegumu paraksta ar drošu elektronisko parakstu atbilstoši elektronisko dokumentu apriti regulējošo normatīvo aktu prasībām).

19. Sadarbības iestāde reģistrē iesniegto projekta iesniegumu uzreiz tā saņemšanas dienā, kā arī piešķir tam identifikācijas numuru. Apliecinājumu par projekta iesnieguma saņemšanu sadarbības iestāde projekta iesniedzējam izsniedz personīgi uzreiz vai divu darbdienu laikā pēc tā saņemšanas nosūta pa pastu vai elektroniski (parakstītu ar drošu elektronisko parakstu).

20. Ja kādā no atklātas projektu iesnieguma atlases uzsaukumiem projekta iesniegumus neapstiprina par visu šo noteikumu 7.punktā attiecīgajam uzsaukumam noteikto kopējo attiecināmo finansējuma summu, atlikumu pārdala nākamā atklātas projektu iesnieguma atlases uzsaukuma īstenošanai. Gadījumā, ja vienā projektu iesnieguma atlases uzsaukumā projektu iesniegumus apstiprina mazāk par 50% no šo noteikumu 7.punktā attiecīgajam uzsaukumam noteikto kopējo attiecināmo finansējuma summas, sadarbības iestādei ir tiesības izsludināt papildu atklātu projektu iesnieguma atlases uzsaukumu par attiecīgā atlases uzsaukuma ietvaros atlikušo finansējumu.

V. Projektu iesniegumu vērtēšana

21. Aktivitātes ietvaros projekta iesnieguma atbilstību secīgi pēc šo noteikumu 2.pielikumā minētajiem kritērijiem vērtē komisija, vajadzības gadījumā piesaistot ekspertus sociālās rehabilitācijas un sociālās aprūpes jomā.

22. Aktivitātes ietvaros iesniegto projektu iesniegumu vērtēšanu nodrošina komisija. Komisiju izveido šādā kārtībā:
22.1. komisijas personālsastāvu veido komisijas priekšsēdētājs, balsstiesīgie komisijas locekļi un to aizvietotāji no Labklājības ministrijas un sadarbības iestādes un komisijas locekļi novērotāja statusā bez balsstiesībām no vadošās iestādes un atbildīgās iestādes. Komisijas personālsastāvu apstiprina sadarbības iestādes vadītājs;
22.2. komisijas locekļa vai tā aizvietotāja prombūtnē viņu aizstāj cits pilnvarots pārstāvis. Šādu pilnvarojumu noformē rakstiski komisijas nolikumā noteiktajā kārtībā;
22.3. uzsākot komisijas darbu, komisijas locekļi un novērotāji paraksta apliecinājumu, ka komisijas sēžu laikā iegūtā informācija un dokumentu saturs netiks izpausts trešajām personām;
22.4. uzsākot komisijas darbu, komisijas locekļi paraksta apliecinājumu, ka viņu darbībā nav tādu apstākļu, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību noteiktos ierobežojumus vai kuru dēļ varētu uzskatīt, ka viņi ir ieinteresēti konkrētā projekta iesnieguma apstiprināšanā.

23. Uzsākot darbu, komisijas locekļi, eksperti un novērotāji paraksta apliecinājumu, ka:
23.1. saistībā ar projektu iesniegumu vērtēšanu iegūto informāciju un dokumentu saturu neizpaudīs trešajām personām;
23.2. nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā.

24. Komisijas darbību nosaka sadarbības iestādes izstrādāts un apstiprināts komisijas nolikums.

25. Projekta iesnieguma atbilstību šo noteikumu 2.pielikumā minētajiem projektu iesniegumu vērtēšanas kritērijiem vērtē, izmantojot sadarbības iestādes izstrādāto procedūru aprakstu par projektu iesniegumu atlasi un vērtēšanu, kā arī projektu iesniegumu vērtēšanas veidlapas, kas izstrādātas saskaņā ar normatīvajiem aktiem, kuri nosaka Eiropas Savienības struktūrfondu un Kohēzijas fonda vadībā iesaistītās institūcijas plānošanas dokumentu sagatavošanas un šo fondu ieviešanas kārtību, un Eiropas Savienības fondu vadības un kontroles sistēmas izveidošanas prasības. Projektu iesniegumu vērtēšanas kritērijus, sadarbības iestādes izstrādāto procesu aprakstu par projektu iesniegumu atlasi un vērtēšanu, kā arī projektu iesniegumu vērtēšanas veidlapas sadarbības iestāde publicē Nodarbinātības valsts aģentūras tīmekļa vietnē.

26. Projekta iesnieguma atbilstību šo noteikumu 2.pielikuma 1., 2. un 4.punktā minētajiem projektu iesniegumu vērtēšanas kritērijiem vērtē ar „Jā” (atbilst) un „Nē” (neatbilst). Projekta iesnieguma atbilstību šo noteikumu 2.pielikuma 3.punktā minētajiem kritērijiem vērtē, piešķirot noteiktu punktu skaitu.

27. Visus vienā projektu iesniegumu atlases uzsaukumā iesniegtos projektu iesniegumus, kuros vērtēta atbilstība visiem šo noteikumu 2.pielikumā 3.punktā minētajiem kritērijiem, sarindo dilstošā secībā atbilstoši iegūtajam punktu skaitam. Ja vairāki projektu iesniegumi saņem vienādu kopējo punktu skaitu, tos sarindo dilstošā secībā, ievērojot šādu kritēriju nozīmīguma (projekta iesniegums ir saņēmis vairāk punktu) secību: 
27.1. 2.pielikuma 3.5.apakšpunktā minētais kvalitātes kritērijs;
27.2. 2.pielikuma 3.3.apakšpunktā minētais kvalitātes kritērijs;
27.3. 2.pielikuma 3.4.apakšpunktā minētais kvalitātes kritērijs;
27.4. 2.pielikuma 3.1.apakšpunktā minētais kvalitātes kritērijs;
27.5. 2.pielikuma 3.2.apakšpunktā minētais kvalitātes kritērijs;
27.6. 2.pielikuma 3.6.apakšpunktā minētais kvalitātes kritērijs;
27.7. 2.pielikuma 3.7.apakšpunktā minētais kvalitātes kritērijs;
27.8. 2.pielikuma 3.8.apakšpunktā minētais kvalitātes kritērijs.

28. Pēc šo noteikumu 27.punktā minētās projektu iesniegumu sarindošanas, sadarbības iestāde vērtē projekta iesnieguma atbilstību šo noteikumu 2.pielikumā 4.punktā minētajam kritērijam.

VI. Pārvaldes lēmuma vai administratīvā akta par projekta iesnieguma apstiprināšanu, apstiprināšanu ar nosacījumu vai noraidīšanu pieņemšana un tā paziņošana

29. Sadarbības iestāde projekta iesniegumu apstiprina, ja:
29.1. projekta iesniegums atbilst visiem šo noteikumu 2.pielikumā noteiktajiem administratīvajiem kritērijiem, atbilstības kritērijiem un finansējuma piešķiršanas kritērijam;
29.2. projekta iesniegums šo noteikumu 2.pielikumā noteikto kvalitātes kritēriju vērtējumā saņēmis vismaz minimālo punktu skaitu.

30. Sadarbības iestāde projekta iesniegumu apstiprina ar nosacījumu, ja projekta iesniegumu nepieciešams precizēt atbilstoši kādam no šo noteikumu 2.pielikuma 1. un 2.punktā noteiktajiem projektu iesniegumu vērtēšanas kritērijiem, kuri pieļauj projekta iesnieguma apstiprināšanu  ar nosacījumu.

31. Šo noteikumu 30.punktā minētie nosacījumi var ietvert:
31.1. papildu skaidrojuma iesniegšanu par projekta iesniegumā iekļauto informāciju;
31.2. projekta īstenošanas laika vai izmaksu plānojuma sadalījumā pa gadiem precizēšanu;
31.3. attiecināmo izmaksu precizēšanu (samazināšanu vai izslēgšanu), ciktāl tas neietekmē šo noteikumu 44., 45., 48. un 49.punktā, šo noteikumu 43.1., 43.2., 46.2. un 46.3.apakšpunktā noteikto izmaksu apmēra ierobežojumus;
31.4. citas tiesiski pamatotas darbības, lai nodrošinātu projekta iesnieguma atbilstību šo noteikumu 2.pielikuma 1.punktā noteiktajiem projektu iesniegumu vērtēšanas kritērijiem.

32. Sadarbības iestāde neturpina projekta iesnieguma vērtēšanu un to noraida, ja iestājies vismaz viens no šādiem apstākļiem:
32.1. projekta iesniegums neatbilst kādam no šo noteikumu 2.pielikuma 1., 2. un 4.punktā noteiktajiem projektu iesniegumu vērtēšanas kritērijiem, kurus neizpildot projekta iesniegumu noraida;
32.2. projekta iesnieguma vērtējums kādā no šo noteikumu 2.pielikuma 3.punktā noteiktajiem projektu iesniegumu vērtēšanas kritērijiem saņēmis zemāku vērtējumu par minimālo iegūstamo punktu skaitu.

33. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde piecu darbdienu laikā pēc lēmuma pieņemšanas dienas nosūta projekta iesniedzējam.

34. Lēmumā par projekta iesnieguma apstiprināšanu sadarbības iestāde iekļauj informāciju par līguma vai vienošanās slēgšanas noteikumiem.

35. Sadarbības iestāde slēdz līgumu vai vienošanos saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu. Ja finansējuma saņēmējs atsakās ar sadarbības iestādē slēgt vienošanos vai līgumu, projekta iesniegums uzskatāms par noraidītu, sadarbības iestāde vienošanos vai līgumu neslēdz un informē atbildīgo iestādi.

36. Lēmumā par projekta iesnieguma apstiprināšanu ar nosacījumu sadarbības iestāde norāda projekta iesniegumā veicamos precizējumus saskaņā ar šo noteikumu 30. un 31.punktā minēto.

37. Lēmumā par projekta iesnieguma apstiprināšanu ar nosacījumu ietverto nosacījumu izpildi projekta iesniedzējs nodrošina un informāciju par lēmumā ietverto nosacījumu izpildi iesniedz sadarbības iestādes noteiktajā termiņā, kas nav īsāks par 45 dienām no lēmuma spēkā stāšanās dienas. Minēto informāciju projekta iesniedzējs var iesniegt vienā no šādiem veidiem:
37.1. papīra formā trijos eksemplāros (oriģinālu un divas kopijas ar attiecīgu norādi „oriģināls” vai „kopija”). Informāciju par lēmumā ietverto nosacījumu izpildi noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
37.2. elektroniska dokumenta formā (informāciju par lēmumā ietverto nosacījumu izpildi paraksta ar drošu elektronisko parakstu atbilstoši elektronisko dokumentu apriti regulējošo normatīvo aktu prasībām).

38. Komisija izvērtē šo noteikumu 37.punktā minēto informāciju un sadarbības iestāde sagatavo atzinumu par lēmumā ietverto nosacījumu izpildi 10 darbdienu laikā pēc šo noteikumu 37.punktā minētā termiņa beigām.

39. Ja projekta iesniedzējs ir izpildījis lēmumā par projekta iesnieguma apstiprināšanu ar nosacījumu ietvertos nosacījumus, sadarbības iestāde divu darbdienu laikā pēc šo noteikumu 38.punktā noteiktā termiņa beigām projekta iesniedzējam nosūta atzinumu par lēmumā ietverto nosacījumu izpildi, kurā iekļauj informāciju par līguma vai vienošanās slēgšanas nosacījumiem. Sadarbības iestāde līgumu vai vienošanos ar finansējuma saņēmēju slēdz šo noteikumu 35.punktā noteiktajā kārtībā.

40. Ja projekta iesniedzējs nav izpildījis lēmumā par projekta iesnieguma apstiprināšanu ar nosacījumu ietvertos nosacījumus vai nav izpildījis tos noteiktajā termiņā, projekta iesniegums ir uzskatāms par noraidītu. Atzinumu par to, ka lēmumā ietvertie nosacījumi nav izpildīti sadarbības iestāde nosūta projekta iesniedzējam divu darbdienu laikā pēc šo noteikumu 38.punktā minētā termiņa beigām.

41. Ja pieņemts lēmums noraidīt projekta iesniegumu vai projekta iesniedzējs nav izpildījis lēmumā par projekta iesnieguma apstiprināšanu ar nosacījumu ietvertos nosacījumus, sadarbības iestāde, papildus šo noteikumu 33.punktā noteiktajam, projekta iesniedzējam atdod vai nosūta pa pastu divas projekta iesniedzēja iesniegtās projekta iesnieguma kopijas. Sadarbības iestāde projekta iesniedzējam projekta iesniegumu var nosūtīt elektroniski, ja tas ir iesniegts šo noteikumu 18.7.2.apakšpunktā noteiktajā kārtībā.

VII. Attiecināmās un neattiecināmās izmaksas

42. Projekta ietvaros attiecināmās izmaksas plāno šādās izmaksu pozīcijās:
42.1. tiešās izmaksas jeb projekta īstenošanas izmaksas šādās izmaksu apakšpozīcijās:
42.1.1. šo noteikumu 4.punktā minētās mērķa grupas nodrošinājuma izmaksas;
42.1.2. materiāltehnisko līdzekļu un aprīkojuma izmaksas; 
42.1.3. Eiropas Reģionālās attīstības fonda atbalsta jomas izmaksas atbilstoši Padomes regulas Nr.1083/2006 34.panta 2.punktam;
42.1.4. pārējās projekta īstenošanas izmaksas;
42.1.5. projekta informācijas un publicitātes pasākumu izmaksas atbilstoši normatīvajiem aktiem par Eiropas Savienības struktūrfondu un Kohēzijas fonda līdzfinansēto projektu publicitātes un vizuālās identitātes prasību nodrošināšanu;
42.2. netiešās izmaksas kā vienu izmaksu pozīciju;
42.3. neparedzētās izmaksas.

43. Šo noteikumu 42.1.1.apakšpunktā minētā izmaksu apakšpozīcija ietver šādas izmaksas:
43.1. iekšzemes transporta izdevumi (sabiedriskā transporta un degvielas izmaksas nokļūšanai līdz sociālā pakalpojuma saņemšanas vietai) šo noteikumu 5.1.apakšpunktā noteiktās atbalstāmās darbības īstenošanai, kas personai nepārsniedz piecus latus dienā un vienam invalīdam ar kustību traucējumiem nepārsniedz 15 latus dienā, izņemot, ja paredzētas šo noteikumu 43.3.apakšpunktā minētās izmaksas;
43.2. ēdināšanas izdevumi šo noteikumu 5.1.apakšpunktā noteiktās atbalstāmās darbības īstenošanai, kas vienai personai nepārsniedz trīs latus dienā;
43.3. personas uzturēšanās izdevumi institūcijā, kas sniedz sociālo pakalpojumu, šo noteikumu 5.1.apakšpunktā minētās atbalstāmās darbības īstenošanai.

44. Šo noteikumu 42.1.2.apakšpunktā minētā izmaksu apakšpozīcija ietver šādas izmaksas - iekārtu, inventāra, aparatūras remonta un tehniskās apkalpošanas izmaksas, kā arī amortizācijas izmaksas šo noteikumu 5.1. un 5.2.apakšpunktā noteiktās atbalstāmās darbības īstenošanai, ja tās attiecināmas uz projekta īstenošanas periodu un amortizējamie aktīvi nav iegādāti, izmantojot publisko finansējumu; iekārtu, inventāra, aparatūras un telpu īres un nomas izmaksas. Šīs izmaksu apakšpozīcijas apmērs nedrīkst pārsniegt piecus procentus no projekta attiecināmajām tiešajām izmaksām.

45. Šo noteikumu 42.1.3.apakšpunktā minētās izmaksas ietver pamatlīdzekļu (kancelejas, mēbeļu, inventāra un materiālu) iegādes izmaksas šo noteikumu 5.1.apakšpunktā minēto atbalstāmo darbību īstenošanai. Šo noteikumu 42.1.3.apakšpunktā minētās izmaksu pozīcijas apmērs nedrīkst pārsniegt piecus procentus no projektam paredzētā Eiropas Sociālā fonda finansējuma apmēra.

46. Šo noteikumu 42.1.4.apakšpunktā minētā izmaksu apakšpozīcija ietver šādas izmaksas:
46.1. atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālo stimulēšanu un naudas balvas) izmaksas un uzņēmuma līguma izmaksas šo noteikumu 5.1. un 5.2.apakšpunktā noteikto atbalstāmo darbību īstenošanai. Ja uzņēmējs ir reģistrēts Valsts ieņēmumu dienestā kā finansējuma saņēmēja darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas;
46.2. mācību materiālu, biroja preču un inventāra izmaksas (kancelejas preces un inventāra priekšmeti, kuru vērtība nepārsniedz  150 latu par vienību un kuru kalpošanas laiks ir mazāks par gadu) šo noteikumu 5.1. un 5.2.apakšpunktā minēto atbalstāmo darbību īstenošanai;
46.3. iekšzemes komandējumu un dienesta braucienu izmaksas (dienas nauda, naktsmītnes, transporta un degvielas izdevumi) šo noteikumu 5.2.apakšpunktā noteiktās atbalstāmās darbības īstenošanai. Šo izmaksu apmērs nedrīkst pārsniegt 15 procentus no kopējām projekta attiecināmajām tiešajām izmaksām;
46.4. atlīdzības (izņemot pabalstu un kompensāciju, no kurām neaprēķina ienākuma nodokli un valsts sociālās apdrošināšanas obligātās iemaksas, prēmiju, materiālās stimulēšanas un naudas balvu) izmaksas un uzņēmuma līguma izmaksas pieaicinātajiem ergoterapeitiem, surdotulkiem un asistentiem. Ja uzņēmējs ir reģistrēts Valsts ieņēmumu dienestā kā finansējuma saņēmēja darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas;
46.5. iepirkumu procedūru īstenošanas izmaksas.

47. Šo noteikumu 42.2.apakšpunktā minētā izmaksu apakšpozīcija ietver šādas izmaksas, ko izmanto šo noteikumu 5.3.apakšpunktā noteikto atbalstāmo darbību īstenošanai:
47.1. projekta vadības personāla atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālās stimulēšanas un naudas balvas) izmaksas;
47.2. darba vietas aprīkojuma īres izmaksas;
47.3. transporta izmaksas (izmaksas par degvielu, par transporta līdzekļa nomu, par transporta pakalpojumu pirkšanu, par sabiedriskā transporta izmantošanu);
47.4. telpu īres un nomas izmaksas;
47.5.telpu apsaimniekošanas izmaksas (apkure, elektrība, apsaimniekošanas pakalpojumi, ūdensapgāde);
47.6. biroja un kancelejas preču izmaksas (tai skaitā, nebūtisku inventāra priekšmetu vērtībā līdz 150 latiem par vienību, ja to kalpošanas laiks ir mazāks par gadu);
47.7. interneta, pasta pakalpojumu un telekomunikāciju izmaksas;
47.8. komandējuma vai darba brauciena izmaksas;
47.9. atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālās stimulēšanas un naudas balvas) izmaksas projekta iesnieguma un tā pamatojošās dokumentācijas sagatavošanai.

48. Šo noteikumu 42.2.apakšpunktā noteiktajām izmaksām piemēro netiešo izmaksu nemainīgo likmi un tās apmēru nosaka saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu.

49. Šo noteikumu 42.3.apakšpunktā minētās izmaksu pozīcijas apmērs nedrīkst pārsniegt piecus procentus no kopējām projekta attiecināmajām tiešajām izmaksām. Projekta ietvaros šīs izmaksas plāno kā vienu izdevumu pozīciju, un tās izlieto iepriekš neplānotu projekta attiecināmo tiešo izmaksu segšanai un, ja nepieciešams, netiešo izmaksu nemainīgās likmes piemērošanai.

50. Neatgūstamie pievienotās vērtības nodokļa maksājumi ir attiecināmās izmaksas.

51. Finansēšanai no Eiropas Sociālā fonda finansējuma, kas minēts šo noteikumu 7.punktā, neattiecina izmaksas:
51.1. kas nav norādītas šo noteikumu 43., 44., 45., 46., 47., 49. un 50.punktā un šo noteikumu 42.1.5.apakšpunktā vai neatbilst šo noteikumu 44., 45., 48 un 49.punktā un šo noteikumu 43.1., 43.2., 46.2. un 46.3.apakšpunktā minētajam attiecināmo izmaksu apmēra ierobežojumam;
51.2. par kurām finansējuma saņēmējs ir uzņēmis saistības un veicis maksājumus pirms šo noteikumu spēkā stāšanās (izņemot šo noteikumu 47.9.punktā minētās izmaksas).

VIII. Projekta īstenošanas noteikumi

52. Projekta īstenošanu plāno saskaņā ar līgumu vai vienošanos, ne ilgāk kā 24 mēnešus katra atklātas projektu iesniegumu atlases uzsaukuma ietvaros, bet ne vēlāk kā līdz 2014.gada 31.decembrim.

53. Projekta īstenošanas vieta ir Latvijas Republikas teritorija.

54. Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas 2006.gada 8.decembra Regulā (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu.

55. Finansējuma saņēmējs savā mājas lapā internetā, ja tāda ir, ne retāk kā reizi trijos mēnešos ievieto aktuālu informāciju par projekta īstenošanu.

56. Īstenojot projektu, Eiropas Sociālā fonda finansējuma saņēmējs nodrošina šo noteikumu 42.1.3.apakšpunktā minēto izmaksu atsevišķu uzskaiti un dokumentēšanu līgumā noteiktajos dokumentos.

57. Projektu īstenošanai finansējumu piešķir un Eiropas Sociālā fonda finansējuma saņēmējs un sadarbības iestāde maksājumus veic saskaņā ar normatīvo aktu par kārtību, kādā paredzami valsts budžeta līdzekļi Eiropas Savienības fonda finansēto projektu īstenošanai, kā arī maksājuma veikšanas un izdevumu deklarācijas sagatavošanas kārtību. Projektu īstenošanai avansu finansējuma saņēmējam pieškir ar nosacījumu, ka sešu mēnešu laikā no tā piešķiršanas brīža finansējuma saņēmējs iesniedz sadarbības iestādē maksājuma pieprasījumu par visu avansa summu.

58. Grozījumus projektā izdara atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, izņemot šo noteikumu 59.punktā minētos gadījumus.

59. Nepārsniedzot šo noteikumu 44., 45., 48. un 49.punktā un šo noteikumu 43.1., 43.2., 46.2. un 46.3.apakšpunktā noteiktos attiecināmo izmaksu apmēra ierobežojumus un, iepriekš informējot sadarbības iestādi, finansējuma saņēmējs neierisinot projekta grozījumus var veikt:
59.1. izmaksu pārdali starp šo noteikumu 42.1.1., 42.1.2., 42.1.3. un 42.1.4.apakšpunktā minētajām izmaksu apakšpozīcijām, nepārsniedzot piecus procentus no pārdalāmās izmaksu apakšpozīcijas kopējās attiecināmo izmaksu summas;
59.2. izmaksu pārdali starp šo noteikumu 43., 44., 45. un 46.punktā minētajām izmaksām. Šī izmaksu pārdale veicama šo noteikumu 42.1.1., 42.1.2., 43.1.3. un 42.1.4.apakšpunktā minēto izmaksu apakšpozīciju ietvaros, nepārsniedzot 10 procentus no pārdalāmās izmaksu apakšpozīcijas kopējās attiecināmo izmaksu summas;
59.3. izmaksu pārdali šo noteikumu 42.1.4.apakšpunktā minētās apakšpozīcijas ietvaros, nepārsniedzot 10 procentus no pārdalāmo izmaksu kopējās attiecināmo izmaksu summas;
59.4. šo noteikumu 48.punktā minēto izmaksu pārdali.

Ministru prezidents							V.Dombrovskis

Labklājības ministrs							U.Augulis

10.03.2010. 11:01
4080
D.Zvaigzne, 67021653
Dace.zvaigzne@lm.gov.lv
.......;	
;........;	
;.;;..;;...;;....;;	....;	;.....;	;
......;	
;.......;	
;........;	
;(.;;.;;.;;.;;.;;.;;.;;.;;.;;.;;.;;.;;.;;.;;.;;.;;.;;.;;.;;..;;...;;....;;
.....;	;......;	;.......;	
;........;	
;.........;	
;.;;.;;.;;.;;.;;.;;.;;.;;.;;;;o;;;;;;o;;;;;;o;;;;.;;..;;...;;....;;	....;	;.....;	;
......;	
;.......;	
;........;	
;

2010.gada									Noteikumi Nr.
Rīgā										(prot. Nr.  	  .§)

Noteikumi par darbības programmas ”Cilvēkresursi un nodarbinātība” papildinājuma 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otro kārtu

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

I. Vispārīgie jautājumi

1. Noteikumi nosaka:
1.1. kārtību, kādā īsteno darbības programmas ”Cilvēkresursi un nodarbinātība” papildinājuma 1.4.prioritātes ”Sociālās iekļaušanas veicināšana” 1.4.1.pasākuma ”Sociālā iekļaušana” 1.4.1.2.aktivitātes ”Darbspēju vērtēšanas sistēmas un sociālo pakalpojumu ieviešanas sistēmas pilnveidošana” 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otro kārtu (turpmāk – aktivitāte);
1.2. Eiropas Sociālā fonda projektu (turpmāk – projekts) iesniegumu vērtēšanas kritērijus aktivitātes ietvaros;
1.3. prasības projekta iesniedzējam aktivitātes ietvaros;
1.4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu aktivitātes ietvaros.

2.	 Aktivitātes mērķis ir attīstīt sociālās rehabilitācijas un institūcijām alternatīvus sociālās aprūpes pakalpojumus plānošanas reģionos, lai pilnveidotu šo noteikumu 4.punktā minētās mērķa grupas sociālās un funkcionālās prasmes un palielinātu tās nodarbinātību un integrāciju sabiedrībā.

3. Aktivitātes mērķi sasniedz, īstenojot šo noteikumu 5.punktā minētās atbalstāmās darbības un sekmējot šāda iznākuma rādītāja – aktivitātes ietvaros 3030 personas ar funkcionāliem traucējumiem, bezpajumtnieki un citas sociālās atstumtības riskam pakļautās personas saņēmušas sociālās aprūpes un sociālās rehabilitācijas pakalpojumus - izpildi.

4. Aktivitātes mērķa grupa ir personas ar funkcionāliem traucējumiem (personas ar garīga rakstura traucējumiem, personas ar fiziska rakstura traucējumiem un personas ar psihiskām saslimšanām), bezpajumtnieki un citas sociālās atstumtības riskam pakļautās iedzīvotāju grupas atbilstoši normatīvajam aktam, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus.

5. Aktivitātes ietvaros atbalstāmas šādas darbības:
5.1. sociālās rehabilitācijas, sociālās aprūpes un motivācijas programmu izstrāde un ieviešana, tai skaitā šo noteikumu 4.punktā minētās mērķa grupas sociālo un funkcionālo prasmju pilnveidošana atbilstoši normatīvajiem aktiem, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus, un nosaka sociālo pakalpojumu sniedzēju izveidošanas un uzturēšanas kārtību;
5.2. speciālistu apmācība darbam ar šo noteikumu 4.punktā minēto mērķa grupu un supervīzijas atbilstoši normatīvajam aktam, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus;
5.3. projekta vadība;
5.4. projekta informācijas un publicitātes pasākumi atbilstoši normatīvajam aktiem par Eiropas Savienības struktūrfondu un Kohēzijas fonda līdzfinansēto projektu publicitātes un vizuālās identitātes prasību nodrošināšanu.

6.	 Aktivitāti īsteno atklātas projektu iesniegumu atlases veidā un to organizē trīs uzsaukumos, izņemot šo noteikumu 20.punktā minētajā gadījumā.

7. Aktivitātei pieejamais kopējais attiecināmais finansējums ir 15 634 090 lati:
7.1. pirmajam uzsaukumam pieejamais kopējais attiecināmais finansējums ir 5 544 698 lati;
7.2. otrajam uzsaukumam pieejamais kopējais attiecināmais finansējums ir 5 544 696 lati ;
7.3. trešajam uzsaukumam pieejamais kopējais attiecināmais finansējums ir 4 544 696 lati .

II. Atbildīgās iestādes un sadarbības iestādes kompetence un padotības forma

8. Aktivitātes ietvaros atbildīgā iestāde ir Labklājības ministrija (turpmāk – atbildīgā iestāde). Atbildīgā iestāde:
8.1. piedalās līguma par projekta īstenošanu (turpmāk - līgums) un vienošanās par projekta īstenošanu (turpmāk - vienošanās) projekta izstrādē;
8.2. plāno un īsteno informatīvus pasākumus par aktivitātes īstenošanu;
8.3. nodrošina aktivitātes īstenošanu, uzraudzību un kontroli;
8.4. nodrošina, lai netiktu pārsniegts šo noteikumu 7.punktā noteiktais aktivitātes īstenošanai pieejamais Eiropas Sociālā fonda finansējums, un uzrauga pieejamā Eiropas Sociālā fonda finansējuma apguvi, tai skaitā Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Padomes regula Nr.1083/2006), 93.panta 1.un 2.punktā minētā principa izpildi aktivitātes līmenī.

9. Aktivitātes ietvaros sadarbības iestāde ir  Nodarbinātības valsts aģentūra (turpmāk – sadarbības iestāde). Sadarbības iestāde:
9.1. izveido atklātas projektu iesniegumu atlases projektu iesniegumu vērtēšanas komisiju (turpmāk – komisija);
9.2. izstrādā projektu iesniegumu atlases un vērtēšanas kārtību, kā arī projektu iesniegumu vērtēšanas veidlapas;
9.3. organizē atklātu projektu iesniegumu atlases uzsaukumus;
9.4. sniedz informāciju projekta iesniedzējam projekta iesnieguma sagatavošanā;
9.5. izstrādā palīgmateriālu projekta iesnieguma veidlapas aizpildīšanai;
9.6. izstrādā līguma un vienošanās projektu;
9.7. slēdz līgumu vai vienošanos ar Eiropas Sociālā fonda finansējuma saņēmēju (turpmāk – finansējuma saņēmējs);
9.8.	izvērtē projektu iesniegumus un izdod administratīvos aktus vai pārvaldes lēmumus par projektu iesniegumu apstiprināšanu, apstiprināšanu ar nosacījumu vai noraidīšanu;
9.9.	uzkrāj datus par projektu iesniegumiem un projektiem normatīvajos aktos par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu noteiktajā kārtībā;
9.10.	sniedz Labklājības ministrijai normatīvajos aktos par budžetu, finanšu vadību un Eiropas Savienības finansēto projektu un pasākumu īstenošanai plānojamiem valsts budžeta līdzekļiem maksājumu veikšanai un izdevumu deklarācijas sagatavošanu noteikto informāciju valsts budžeta līdzekļu pieprasījumu sagatavošanai; 
9.11.	 nodrošina projektu īstenošanas uzraudzību un kontroli, tai skaitā veic pārbaudes projektu īstenošanas vietās un vada Padomes regulas Nr.1083/2006, 93.panta 1.un 2.punktā minētā principa izpildi projektu līmenī;
9.12.	 sniedz informāciju finansējuma saņēmējam par līguma vai vienošanās noteikumu izpildi;
9.13. izstrādā palīgmateriālu iepirkumu procedūru īstenošanai;
9.14.	 veic finansējuma saņēmēja iesniegto maksājumu pieprasījumu pārbaudi, apstiprina attiecināmo izdevumu summas un sagatavo maksājuma uzdevumus, sagatavo izdevumu deklarācijas un nosūta tās pārbaudei vadošajai iestādei;
9.15.	 apstiprina grozījumus projektā, ievērojot šo noteikumu 58. un 59.punktā noteikto;
9.16. nodrošina informācijas sagatavošanu atbildīgajai iestādei par aktivitātes īstenošanai pieejamā Eiropas Sociālā fonda finansējuma apguvi;
9.17. plāno un īsteno sabiedrības informēšanas pasākumus par projektu īstenošanu.

10. Sadarbības iestāde atrodas atbildīgās iestādes funkcionālā pārraudzībā.

III. Projekta iesniedzēji, sadarbības partneri un projekta izmaksu kopsumma

11. Projekta iesniedzēji var būt sociālo pakalpojumu sniedzēju reģistrā kā sociālās aprūpes vai sociālās rehabilitācijas pakalpojumu sniedzēji reģistrētas privāto tiesību juridiskās personas, pašvaldības, pašvaldību institūcijas un valsts institūcijas.

12. Projekta iesniedzējs var iesniegt projekta iesniegumu par to sociālo pakalpojumu sniegšanu, par kuru projekta iesniedzējs ir reģistrēts sociālo pakalpojumu sniedzēju reģistrā.

13. Projekta iesniedzēji projekta īstenošanā var veidot sadarbību ar Latvijas Republikā reģistrētu juridisku personu, tādā gadījumā ar katru sadarbības partneri noslēdzot līgumu par projekta īstenošanu (turpmāk – sadarbības līgums), kurā nosaka sadarbības partnera veicamos pienākumus projekta īstenošanā, pārskatu un maksājumu pieprasījumu iesniegšanas kārtību un termiņus, kā arī citus nosacījumus, kas nepieciešami projekta īstenošanā.

14. Maksimālais attiecināmais Eiropas Sociālā fonda finansējuma apmērs ir 100 procenti no kopējās projekta attiecināmo izmaksu kopsummas. 

15. Projekta minimālā attiecināmo izmaksu kopsumma nav ierobežota, maksimālā attiecināmo izmaksu kopsumma 100 000 latu.

IV. Projektu iesniegumu atlases kārtība

16. Sadarbības iestāde atklātu projektu iesniegumu atlases uzsaukumus organizē ne retāk kā vienu reizi gadā, publicējot sludinājumu laikrakstā „Latvijas Vēstnesis” un Nodarbinātības valsts aģentūras mājas lapā internetā. Sadarbības iestāde sludinājumu par atklātu projektu iesniegumu atlasi var publicēt arī reģionālajos plašsaziņas līdzekļos. Pirmo sludinājumu publicē saskaņā ar normatīvajā aktā, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, noteikto termiņu atklātas projektu iesniegumu atlases uzsākšanai, bet ne ātrāk kā noslēgusies darbības programmas ”Cilvēkresursi un nodarbinātība” papildinājuma 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” pirmās kārtas ierobežotas projektu iesniegumu atlases projektu īstenošana.

17. Sludinājumā norāda:
17.1. aktivitātes nosaukumu;
17.2. attiecīgajam atklātas projektu iesniegumu atlases uzsaukumam pieejamo kopējo attiecināmo Eiropas Sociālā fonda finansējumu atbilstoši šo noteikumu 7.punktā minētajam un 20.punktā minētajam, ja izsludina papildu atklātas projekta iesnieguma atlases uzsaukumu;
17.3.	projekta iesnieguma iesniegšanas kārtību tā iesniegšanai personīgi, nosūtīšanai pa pastu vai elektroniski;
17.4.	projekta iesnieguma iesniegšanas termiņu. Termiņš nav īsāks par 30 kalendārajām dienām no sludinājuma publicēšanas dienas laikrakstā „Latvijas Vēstnesis”;
17.5.	tīmekļa vietni, kurā ievietoti projekta iesnieguma sagatavošanai izmantojamie dokumenti (šie noteikumi un palīgmateriāls projekta iesnieguma veidlapas aizpildīšanai), kā arī līguma un vienošanās projekts.

18. Projekta iesniedzējs projekta iesniegumu iesniedz, ievērojot šādas prasības:
18.1.	katrā atklātas projektu iesnieguma atlases uzsaukumā projekta iesniedzējs var iesniegt tikai vienu projekta iesniegumu. Projekta iesniedzējs drīkst iesniegt projektu iesniegumus katrā nākamajā atklātas projektu iesniegumu atlases uzsaukumā arī tad, ja:
18.1.1. projekta, kas iesniegts iepriekšējā atklātas projektu iesniegumu atlases uzsaukumā, vērtēšana vēl nav noslēgusies,
18.1.2. projekta, kas apstiprināts iepriekšējā atklātas projektu iesniegumu atlases uzsaukumā, īstenošana vēl nav uzsākta;
18.1.3. projekta, kas apstiprināts iepriekšējā atklātas projektu iesniegumu atlases uzsaukumā, īstenošana vēl nav noslēgusies;
18.2.	projekta iesniegums sastāv no aizpildītas projekta iesnieguma veidlapas (1.pielikums) un šādiem dokumentiem:
18.2.1. projekta budžetā paredzēto materiāli tehnisko līdzekļu un aprīkojuma īres, nomas un iegādes izmaksu aprēķinus pamatojošiem dokumentiem (attiecināms, ja projekta īstenošanai tiek plānots materiāli tehniskais nodrošinājums);
18.2.2. dokumentiem, kas pamato projekta budžetā paredzēto Eiropas Reģionālās attīstības fonda atbalsta jomas izmaksu aprēķinus, atbilstoši Padomes regulas Nr.1083/2006 34.panta 2.punktam (attiecināms, ja projekta īstenošanai plāno minētās izmaksas);
18.2.3. sadarbības līguma par projekta īstenošanu, ja tas ar sadarbības partneri ir noslēgts pirms projekta iesnieguma iesniegšanas (attiecināms, ja projektu plānots īstenot sadarbībā ar sadarbības partneri);
18.2.4. pašvaldības apliecinājums, ka projekta iesnieguma plānotās aktivitātes un sasniedzamie rezultāti atbilst attiecīgā plānošanas reģiona sociālo pakalpojumu attīstības programmas mērķiem;
18.3. projekta iesnieguma veidlapas sadaļas, apakšsadaļas un to nosaukumus projekta iesniedzējs nemaina un nedzēš;
18.4. noformējot un iesniedzot  projekta iesniegumu, projekta iesniedzējs nodrošina tā atbilstību šo noteikumu 2.pielikumā noteiktajiem administratīvajiem kritērijiem. Sagatavojot projekta iesniegumu, projekta iesniedzējs nodrošina tā satura atbilstību šo noteikumu 2.pielikumā noteiktajiem atbilstības kritērijiem un kvalitātes kritērijiem;
18.5. projekta iesnieguma veidlapas sadaļu aizpildīšanā projekta iesniedzējs nodrošina informācijas savstarpējo atbilstību, tas ir, aprakstot projekta aktualitāti, identificējot problēmu un tās risinājumu, saista to ar projekta mērķi, sasniedzamajiem rezultātiem, izvēlēto mērķa grupu, plānotajām aktivitātēm, laika un attiecināmo izmaksu plānojumu, kā arī projekta īstenošanas noteikumiem;
18.6. projekta iesniedzējs nepieciešamās projekta izmaksas plāno atbilstoši šo noteikumu 43., 44., 45., 46., 47., 48., 49. un 50.punktā un šo noteikumu 42.1.5.apakšpunktā minētajām izmaksām un to apmēra ierobežojumiem, sniedzot projektā plānoto izmaksu pamatojumu (tai skaitā pamatojot Eiropas Reģionālās attīstības fonda atbalsta jomas izmaksu saikni ar projekta aktivitātēm un nepieciešamību projekta īstenošanai atbilstoši Padomes regulas Nr.1083/2006 34.panta 2.punktam) un nodrošina to atbilstību projekta mērķim, plānotajām aktivitātēm, sasniedzamajiem rezultātiem un laika plānojumam. Eiropas Sociālā fonda finansējumu projekta iesniegumā plāno tikai projekta attiecināmo izmaksu segšanai;
18.7. projekta iesniedzējs šo noteikumu 16.punktā minētajā sludinājumā noteiktajā termiņā projekta iesniegumu sadarbības iestādē var iesniegt vienā no šādiem veidiem:
18.7.1. papīra formā trijos eksemplāros (oriģinālu un divas kopijas ar attiecīgu norādi "oriģināls" vai "kopija"), iesniedzot tos personīgi vai pa pastu. Projekta iesniegumu noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
18.7.2. elektroniska dokumenta formā (projekta iesniegumu paraksta ar drošu elektronisko parakstu atbilstoši elektronisko dokumentu apriti regulējošo normatīvo aktu prasībām).

19. Sadarbības iestāde reģistrē iesniegto projekta iesniegumu uzreiz tā saņemšanas dienā, kā arī piešķir tam identifikācijas numuru. Apliecinājumu par projekta iesnieguma saņemšanu sadarbības iestāde projekta iesniedzējam izsniedz personīgi uzreiz vai divu darbdienu laikā pēc tā saņemšanas nosūta pa pastu vai elektroniski (parakstītu ar drošu elektronisko parakstu).

20. Ja kādā no atklātas projektu iesnieguma atlases uzsaukumiem projekta iesniegumus neapstiprina par visu šo noteikumu 7.punktā attiecīgajam uzsaukumam noteikto kopējo attiecināmo finansējuma summu, atlikumu pārdala nākamā atklātas projektu iesnieguma atlases uzsaukuma īstenošanai. Gadījumā, ja vienā projektu iesnieguma atlases uzsaukumā projektu iesniegumus apstiprina mazāk par 50% no šo noteikumu 7.punktā attiecīgajam uzsaukumam noteikto kopējo attiecināmo finansējuma summas, sadarbības iestādei ir tiesības izsludināt papildu atklātu projektu iesnieguma atlases uzsaukumu par attiecīgā atlases uzsaukuma ietvaros atlikušo finansējumu.

V. Projektu iesniegumu vērtēšana

21. Aktivitātes ietvaros projekta iesnieguma atbilstību secīgi pēc šo noteikumu 2.pielikumā minētajiem kritērijiem vērtē komisija, vajadzības gadījumā piesaistot ekspertus sociālās rehabilitācijas un sociālās aprūpes jomā.

22. Aktivitātes ietvaros iesniegto projektu iesniegumu vērtēšanu nodrošina komisija. Komisiju izveido šādā kārtībā:
22.1. komisijas personālsastāvu veido komisijas priekšsēdētājs, balsstiesīgie komisijas locekļi un to aizvietotāji no Labklājības ministrijas un sadarbības iestādes un komisijas locekļi novērotāja statusā bez balsstiesībām no vadošās iestādes un atbildīgās iestādes. Komisijas personālsastāvu apstiprina sadarbības iestādes vadītājs;
22.2. komisijas locekļa vai tā aizvietotāja prombūtnē viņu aizstāj cits pilnvarots pārstāvis. Šādu pilnvarojumu noformē rakstiski komisijas nolikumā noteiktajā kārtībā;
22.3. uzsākot komisijas darbu, komisijas locekļi un novērotāji paraksta apliecinājumu, ka komisijas sēžu laikā iegūtā informācija un dokumentu saturs netiks izpausts trešajām personām;
22.4. uzsākot komisijas darbu, komisijas locekļi paraksta apliecinājumu, ka viņu darbībā nav tādu apstākļu, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību noteiktos ierobežojumus vai kuru dēļ varētu uzskatīt, ka viņi ir ieinteresēti konkrētā projekta iesnieguma apstiprināšanā.

23. Uzsākot darbu, komisijas locekļi, eksperti un novērotāji paraksta apliecinājumu, ka:
23.1. saistībā ar projektu iesniegumu vērtēšanu iegūto informāciju un dokumentu saturu neizpaudīs trešajām personām;
23.2. nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā.

24. Komisijas darbību nosaka sadarbības iestādes izstrādāts un apstiprināts komisijas nolikums.

25. Projekta iesnieguma atbilstību šo noteikumu 2.pielikumā minētajiem projektu iesniegumu vērtēšanas kritērijiem vērtē, izmantojot sadarbības iestādes izstrādāto procedūru aprakstu par projektu iesniegumu atlasi un vērtēšanu, kā arī projektu iesniegumu vērtēšanas veidlapas, kas izstrādātas saskaņā ar normatīvajiem aktiem, kuri nosaka Eiropas Savienības struktūrfondu un Kohēzijas fonda vadībā iesaistītās institūcijas plānošanas dokumentu sagatavošanas un šo fondu ieviešanas kārtību, un Eiropas Savienības fondu vadības un kontroles sistēmas izveidošanas prasības. Projektu iesniegumu vērtēšanas kritērijus, sadarbības iestādes izstrādāto procesu aprakstu par projektu iesniegumu atlasi un vērtēšanu, kā arī projektu iesniegumu vērtēšanas veidlapas sadarbības iestāde publicē Nodarbinātības valsts aģentūras tīmekļa vietnē.

26. Projekta iesnieguma atbilstību šo noteikumu 2.pielikuma 1., 2. un 4.punktā minētajiem projektu iesniegumu vērtēšanas kritērijiem vērtē ar „Jā” (atbilst) un „Nē” (neatbilst). Projekta iesnieguma atbilstību šo noteikumu 2.pielikuma 3.punktā minētajiem kritērijiem vērtē, piešķirot noteiktu punktu skaitu.

27. Visus vienā projektu iesniegumu atlases uzsaukumā iesniegtos projektu iesniegumus, kuros vērtēta atbilstība visiem šo noteikumu 2.pielikumā 3.punktā minētajiem kritērijiem, sarindo dilstošā secībā atbilstoši iegūtajam punktu skaitam. Ja vairāki projektu iesniegumi saņem vienādu kopējo punktu skaitu, tos sarindo dilstošā secībā, ievērojot šādu kritēriju nozīmīguma (projekta iesniegums ir saņēmis vairāk punktu) secību: 
27.1. 2.pielikuma 3.5.apakšpunktā minētais kvalitātes kritērijs;
27.2. 2.pielikuma 3.3.apakšpunktā minētais kvalitātes kritērijs;
27.3. 2.pielikuma 3.4.apakšpunktā minētais kvalitātes kritērijs;
27.4. 2.pielikuma 3.1.apakšpunktā minētais kvalitātes kritērijs;
27.5. 2.pielikuma 3.2.apakšpunktā minētais kvalitātes kritērijs;
27.6. 2.pielikuma 3.6.apakšpunktā minētais kvalitātes kritērijs;
27.7. 2.pielikuma 3.7.apakšpunktā minētais kvalitātes kritērijs;
27.8. 2.pielikuma 3.8.apakšpunktā minētais kvalitātes kritērijs.

28. Pēc šo noteikumu 27.punktā minētās projektu iesniegumu sarindošanas, sadarbības iestāde vērtē projekta iesnieguma atbilstību šo noteikumu 2.pielikumā 4.punktā minētajam kritērijam.

VI. Pārvaldes lēmuma vai administratīvā akta par projekta iesnieguma apstiprināšanu, apstiprināšanu ar nosacījumu vai noraidīšanu pieņemšana un tā paziņošana

29. Sadarbības iestāde projekta iesniegumu apstiprina, ja:
29.1. projekta iesniegums atbilst visiem šo noteikumu 2.pielikumā noteiktajiem administratīvajiem kritērijiem, atbilstības kritērijiem un finansējuma piešķiršanas kritērijam;
29.2. projekta iesniegums šo noteikumu 2.pielikumā noteikto kvalitātes kritēriju vērtējumā saņēmis vismaz minimālo punktu skaitu.

30. Sadarbības iestāde projekta iesniegumu apstiprina ar nosacījumu, ja projekta iesniegumu nepieciešams precizēt atbilstoši kādam no šo noteikumu 2.pielikuma 1. un 2.punktā noteiktajiem projektu iesniegumu vērtēšanas kritērijiem, kuri pieļauj projekta iesnieguma apstiprināšanu  ar nosacījumu.

31. Šo noteikumu 30.punktā minētie nosacījumi var ietvert:
31.1. papildu skaidrojuma iesniegšanu par projekta iesniegumā iekļauto informāciju;
31.2. projekta īstenošanas laika vai izmaksu plānojuma sadalījumā pa gadiem precizēšanu;
31.3. attiecināmo izmaksu precizēšanu (samazināšanu vai izslēgšanu), ciktāl tas neietekmē šo noteikumu 44., 45., 48. un 49.punktā, šo noteikumu 43.1., 43.2., 46.2. un 46.3.apakšpunktā noteikto izmaksu apmēra ierobežojumus;
31.4. citas tiesiski pamatotas darbības, lai nodrošinātu projekta iesnieguma atbilstību šo noteikumu 2.pielikuma 1.punktā noteiktajiem projektu iesniegumu vērtēšanas kritērijiem.

32. Sadarbības iestāde neturpina projekta iesnieguma vērtēšanu un to noraida, ja iestājies vismaz viens no šādiem apstākļiem:
32.1. projekta iesniegums neatbilst kādam no šo noteikumu 2.pielikuma 1., 2. un 4.punktā noteiktajiem projektu iesniegumu vērtēšanas kritērijiem, kurus neizpildot projekta iesniegumu noraida;
32.2. projekta iesnieguma vērtējums kādā no šo noteikumu 2.pielikuma 3.punktā noteiktajiem projektu iesniegumu vērtēšanas kritērijiem saņēmis zemāku vērtējumu par minimālo iegūstamo punktu skaitu.

33. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde piecu darbdienu laikā pēc lēmuma pieņemšanas dienas nosūta projekta iesniedzējam.

34. Lēmumā par projekta iesnieguma apstiprināšanu sadarbības iestāde iekļauj informāciju par līguma vai vienošanās slēgšanas noteikumiem.

35. Sadarbības iestāde slēdz līgumu vai vienošanos saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu. Ja finansējuma saņēmējs atsakās ar sadarbības iestādē slēgt vienošanos vai līgumu, projekta iesniegums uzskatāms par noraidītu, sadarbības iestāde vienošanos vai līgumu neslēdz un informē atbildīgo iestādi.

36. Lēmumā par projekta iesnieguma apstiprināšanu ar nosacījumu sadarbības iestāde norāda projekta iesniegumā veicamos precizējumus saskaņā ar šo noteikumu 30. un 31.punktā minēto.

37. Lēmumā par projekta iesnieguma apstiprināšanu ar nosacījumu ietverto nosacījumu izpildi projekta iesniedzējs nodrošina un informāciju par lēmumā ietverto nosacījumu izpildi iesniedz sadarbības iestādes noteiktajā termiņā, kas nav īsāks par 45 dienām no lēmuma spēkā stāšanās dienas. Minēto informāciju projekta iesniedzējs var iesniegt vienā no šādiem veidiem:
37.1. papīra formā trijos eksemplāros (oriģinālu un divas kopijas ar attiecīgu norādi „oriģināls” vai „kopija”). Informāciju par lēmumā ietverto nosacījumu izpildi noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
37.2. elektroniska dokumenta formā (informāciju par lēmumā ietverto nosacījumu izpildi paraksta ar drošu elektronisko parakstu atbilstoši elektronisko dokumentu apriti regulējošo normatīvo aktu prasībām).

38. Komisija izvērtē šo noteikumu 37.punktā minēto informāciju un sadarbības iestāde sagatavo atzinumu par lēmumā ietverto nosacījumu izpildi 10 darbdienu laikā pēc šo noteikumu 37.punktā minētā termiņa beigām.

39. Ja projekta iesniedzējs ir izpildījis lēmumā par projekta iesnieguma apstiprināšanu ar nosacījumu ietvertos nosacījumus, sadarbības iestāde divu darbdienu laikā pēc šo noteikumu 38.punktā noteiktā termiņa beigām projekta iesniedzējam nosūta atzinumu par lēmumā ietverto nosacījumu izpildi, kurā iekļauj informāciju par līguma vai vienošanās slēgšanas nosacījumiem. Sadarbības iestāde līgumu vai vienošanos ar finansējuma saņēmēju slēdz šo noteikumu 35.punktā noteiktajā kārtībā.

40. Ja projekta iesniedzējs nav izpildījis lēmumā par projekta iesnieguma apstiprināšanu ar nosacījumu ietvertos nosacījumus vai nav izpildījis tos noteiktajā termiņā, projekta iesniegums ir uzskatāms par noraidītu. Atzinumu par to, ka lēmumā ietvertie nosacījumi nav izpildīti sadarbības iestāde nosūta projekta iesniedzējam divu darbdienu laikā pēc šo noteikumu 38.punktā minētā termiņa beigām.

41. Ja pieņemts lēmums noraidīt projekta iesniegumu vai projekta iesniedzējs nav izpildījis lēmumā par projekta iesnieguma apstiprināšanu ar nosacījumu ietvertos nosacījumus, sadarbības iestāde, papildus šo noteikumu 33.punktā noteiktajam, projekta iesniedzējam atdod vai nosūta pa pastu divas projekta iesniedzēja iesniegtās projekta iesnieguma kopijas. Sadarbības iestāde projekta iesniedzējam projekta iesniegumu var nosūtīt elektroniski, ja tas ir iesniegts šo noteikumu 18.7.2.apakšpunktā noteiktajā kārtībā.

VII. Attiecināmās un neattiecināmās izmaksas

42. Projekta ietvaros attiecināmās izmaksas plāno šādās izmaksu pozīcijās:
42.1. tiešās izmaksas jeb projekta īstenošanas izmaksas šādās izmaksu apakšpozīcijās:
42.1.1. šo noteikumu 4.punktā minētās mērķa grupas nodrošinājuma izmaksas;
42.1.2. materiāltehnisko līdzekļu un aprīkojuma izmaksas; 
42.1.3. Eiropas Reģionālās attīstības fonda atbalsta jomas izmaksas atbilstoši Padomes regulas Nr.1083/2006 34.panta 2.punktam;
42.1.4. pārējās projekta īstenošanas izmaksas;
42.1.5. projekta informācijas un publicitātes pasākumu izmaksas atbilstoši normatīvajiem aktiem par Eiropas Savienības struktūrfondu un Kohēzijas fonda līdzfinansēto projektu publicitātes un vizuālās identitātes prasību nodrošināšanu;
42.2. netiešās izmaksas kā vienu izmaksu pozīciju;
42.3. neparedzētās izmaksas.

43. Šo noteikumu 42.1.1.apakšpunktā minētā izmaksu apakšpozīcija ietver šādas izmaksas:
43.1. iekšzemes transporta izdevumi (sabiedriskā transporta un degvielas izmaksas nokļūšanai līdz sociālā pakalpojuma saņemšanas vietai) šo noteikumu 5.1.apakšpunktā noteiktās atbalstāmās darbības īstenošanai, kas personai nepārsniedz piecus latus dienā un vienam invalīdam ar kustību traucējumiem nepārsniedz 15 latus dienā, izņemot, ja paredzētas šo noteikumu 43.3.apakšpunktā minētās izmaksas;
43.2. ēdināšanas izdevumi šo noteikumu 5.1.apakšpunktā noteiktās atbalstāmās darbības īstenošanai, kas vienai personai nepārsniedz trīs latus dienā;
43.3. personas uzturēšanās izdevumi institūcijā, kas sniedz sociālo pakalpojumu, šo noteikumu 5.1.apakšpunktā minētās atbalstāmās darbības īstenošanai.

44. Šo noteikumu 42.1.2.apakšpunktā minētā izmaksu apakšpozīcija ietver šādas izmaksas - iekārtu, inventāra, aparatūras remonta un tehniskās apkalpošanas izmaksas, kā arī amortizācijas izmaksas šo noteikumu 5.1. un 5.2.apakšpunktā noteiktās atbalstāmās darbības īstenošanai, ja tās attiecināmas uz projekta īstenošanas periodu un amortizējamie aktīvi nav iegādāti, izmantojot publisko finansējumu; iekārtu, inventāra, aparatūras un telpu īres un nomas izmaksas. Šīs izmaksu apakšpozīcijas apmērs nedrīkst pārsniegt piecus procentus no projekta attiecināmajām tiešajām izmaksām.

45. Šo noteikumu 42.1.3.apakšpunktā minētās izmaksas ietver pamatlīdzekļu (kancelejas, mēbeļu, inventāra un materiālu) iegādes izmaksas šo noteikumu 5.1.apakšpunktā minēto atbalstāmo darbību īstenošanai. Šo noteikumu 42.1.3.apakšpunktā minētās izmaksu pozīcijas apmērs nedrīkst pārsniegt piecus procentus no projektam paredzētā Eiropas Sociālā fonda finansējuma apmēra.

46. Šo noteikumu 42.1.4.apakšpunktā minētā izmaksu apakšpozīcija ietver šādas izmaksas:
46.1. atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālo stimulēšanu un naudas balvas) izmaksas un uzņēmuma līguma izmaksas šo noteikumu 5.1. un 5.2.apakšpunktā noteikto atbalstāmo darbību īstenošanai. Ja uzņēmējs ir reģistrēts Valsts ieņēmumu dienestā kā finansējuma saņēmēja darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas;
46.2. mācību materiālu, biroja preču un inventāra izmaksas (kancelejas preces un inventāra priekšmeti, kuru vērtība nepārsniedz  150 latu par vienību un kuru kalpošanas laiks ir mazāks par gadu) šo noteikumu 5.1. un 5.2.apakšpunktā minēto atbalstāmo darbību īstenošanai;
46.3. iekšzemes komandējumu un dienesta braucienu izmaksas (dienas nauda, naktsmītnes, transporta un degvielas izdevumi) šo noteikumu 5.2.apakšpunktā noteiktās atbalstāmās darbības īstenošanai. Šo izmaksu apmērs nedrīkst pārsniegt 15 procentus no kopējām projekta attiecināmajām tiešajām izmaksām;
46.4. atlīdzības (izņemot pabalstu un kompensāciju, no kurām neaprēķina ienākuma nodokli un valsts sociālās apdrošināšanas obligātās iemaksas, prēmiju, materiālās stimulēšanas un naudas balvu) izmaksas un uzņēmuma līguma izmaksas pieaicinātajiem ergoterapeitiem, surdotulkiem un asistentiem. Ja uzņēmējs ir reģistrēts Valsts ieņēmumu dienestā kā finansējuma saņēmēja darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas;
46.5. iepirkumu procedūru īstenošanas izmaksas.

47. Šo noteikumu 42.2.apakšpunktā minētā izmaksu apakšpozīcija ietver šādas izmaksas, ko izmanto šo noteikumu 5.3.apakšpunktā noteikto atbalstāmo darbību īstenošanai:
47.1. projekta vadības personāla atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālās stimulēšanas un naudas balvas) izmaksas;
47.2. darba vietas aprīkojuma īres izmaksas;
47.3. transporta izmaksas (izmaksas par degvielu, par transporta līdzekļa nomu, par transporta pakalpojumu pirkšanu, par sabiedriskā transporta izmantošanu);
47.4. telpu īres un nomas izmaksas;
47.5.telpu apsaimniekošanas izmaksas (apkure, elektrība, apsaimniekošanas pakalpojumi, ūdensapgāde);
47.6. biroja un kancelejas preču izmaksas (tai skaitā, nebūtisku inventāra priekšmetu vērtībā līdz 150 latiem par vienību, ja to kalpošanas laiks ir mazāks par gadu);
47.7. interneta, pasta pakalpojumu un telekomunikāciju izmaksas;
47.8. komandējuma vai darba brauciena izmaksas;
47.9. atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālās stimulēšanas un naudas balvas) izmaksas projekta iesnieguma un tā pamatojošās dokumentācijas sagatavošanai.

48. Šo noteikumu 42.2.apakšpunktā noteiktajām izmaksām piemēro netiešo izmaksu nemainīgo likmi un tās apmēru nosaka saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu.

49. Šo noteikumu 42.3.apakšpunktā minētās izmaksu pozīcijas apmērs nedrīkst pārsniegt piecus procentus no kopējām projekta attiecināmajām tiešajām izmaksām. Projekta ietvaros šīs izmaksas plāno kā vienu izdevumu pozīciju, un tās izlieto iepriekš neplānotu projekta attiecināmo tiešo izmaksu segšanai un, ja nepieciešams, netiešo izmaksu nemainīgās likmes piemērošanai.

50. Neatgūstamie pievienotās vērtības nodokļa maksājumi ir attiecināmās izmaksas.

51. Finansēšanai no Eiropas Sociālā fonda finansējuma, kas minēts šo noteikumu 7.punktā, neattiecina izmaksas:
51.1. kas nav norādītas šo noteikumu 43., 44., 45., 46., 47., 49. un 50.punktā un šo noteikumu 42.1.5.apakšpunktā vai neatbilst šo noteikumu 44., 45., 48 un 49.punktā un šo noteikumu 43.1., 43.2., 46.2. un 46.3.apakšpunktā minētajam attiecināmo izmaksu apmēra ierobežojumam;
51.2. par kurām finansējuma saņēmējs ir uzņēmis saistības un veicis maksājumus pirms šo noteikumu spēkā stāšanās (izņemot šo noteikumu 47.9.punktā minētās izmaksas).

VIII. Projekta īstenošanas noteikumi

52. Projekta īstenošanu plāno saskaņā ar līgumu vai vienošanos, ne ilgāk kā 24 mēnešus katra atklātas projektu iesniegumu atlases uzsaukuma ietvaros, bet ne vēlāk kā līdz 2014.gada 31.decembrim.

53. Projekta īstenošanas vieta ir Latvijas Republikas teritorija.

54. Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas 2006.gada 8.decembra Regulā (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu.

55. Finansējuma saņēmējs savā mājas lapā internetā, ja tāda ir, ne retāk kā reizi trijos mēnešos ievieto aktuālu informāciju par projekta īstenošanu.

56. Īstenojot projektu, Eiropas Sociālā fonda finansējuma saņēmējs nodrošina šo noteikumu 42.1.3.apakšpunktā minēto izmaksu atsevišķu uzskaiti un dokumentēšanu līgumā noteiktajos dokumentos.

57. Projektu īstenošanai finansējumu piešķir un Eiropas Sociālā fonda finansējuma saņēmējs un sadarbības iestāde maksājumus veic saskaņā ar normatīvo aktu par kārtību, kādā paredzami valsts budžeta līdzekļi Eiropas Savienības fonda finansēto projektu īstenošanai, kā arī maksājuma veikšanas un izdevumu deklarācijas sagatavošanas kārtību. Projektu īstenošanai avansu finansējuma saņēmējam pieškir ar nosacījumu, ka sešu mēnešu laikā no tā piešķiršanas brīža finansējuma saņēmējs iesniedz sadarbības iestādē maksājuma pieprasījumu par visu avansa summu.

58. Grozījumus projektā izdara atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, izņemot šo noteikumu 59.punktā minētos gadījumus.

59. Nepārsniedzot šo noteikumu 44., 45., 48. un 49.punktā un šo noteikumu 43.1., 43.2., 46.2. un 46.3.apakšpunktā noteiktos attiecināmo izmaksu apmēra ierobežojumus un, iepriekš informējot sadarbības iestādi, finansējuma saņēmējs neierisinot projekta grozījumus var veikt:
59.1. izmaksu pārdali starp šo noteikumu 42.1.1., 42.1.2., 42.1.3. un 42.1.4.apakšpunktā minētajām izmaksu apakšpozīcijām, nepārsniedzot piecus procentus no pārdalāmās izmaksu apakšpozīcijas kopējās attiecināmo izmaksu summas;
59.2. izmaksu pārdali starp šo noteikumu 43., 44., 45. un 46.punktā minētajām izmaksām. Šī izmaksu pārdale veicama šo noteikumu 42.1.1., 42.1.2., 43.1.3. un 42.1.4.apakšpunktā minēto izmaksu apakšpozīciju ietvaros, nepārsniedzot 10 procentus no pārdalāmās izmaksu apakšpozīcijas kopējās attiecināmo izmaksu summas;
59.3. izmaksu pārdali šo noteikumu 42.1.4.apakšpunktā minētās apakšpozīcijas ietvaros, nepārsniedzot 10 procentus no pārdalāmo izmaksu kopējās attiecināmo izmaksu summas;
59.4. šo noteikumu 48.punktā minēto izmaksu pārdali.

Ministru prezidents							V.Dombrovskis

Labklājības ministrs							U.Augulis

10.03.2010. 11:01
4080
D.Zvaigzne, 67021653
Dace.zvaigzne@lm.gov.lv
.......;	
;........;	
;.;;..;;...;;....;;	....;	;.....;	;
......;	
;.......;	
;........;	
;(.;;.;;.;;.;;.;;.;;.;;.;;.;;.;;.;;.;;.;;.;;.;;.;;.;;.;;.;;..;;...;;....;;
.....;	;......;	;.......;	
;........;	
;.........;	
;.;;.;;.;;.;;.;;.;;.;;.;;.;;;;o;;;;;;o;;;;;;o;;;;.;;..;;...;;....;;	....;	;.....;	;
......;	
;.......;	
;........;	
;

2010.gada									Noteikumi Nr.
Rīgā										(prot. Nr.  	  .§)

Noteikumi par darbības programmas ”Cilvēkresursi un nodarbinātība” papildinājuma 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otro kārtu

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

I. Vispārīgie jautājumi

1. Noteikumi nosaka:
1.1. kārtību, kādā īsteno darbības programmas ”Cilvēkresursi un nodarbinātība” papildinājuma 1.4.prioritātes ”Sociālās iekļaušanas veicināšana” 1.4.1.pasākuma ”Sociālā iekļaušana” 1.4.1.2.aktivitātes ”Darbspēju vērtēšanas sistēmas un sociālo pakalpojumu ieviešanas sistēmas pilnveidošana” 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” otro kārtu (turpmāk – aktivitāte);
1.2. Eiropas Sociālā fonda projektu (turpmāk – projekts) iesniegumu vērtēšanas kritērijus aktivitātes ietvaros;
1.3. prasības projekta iesniedzējam aktivitātes ietvaros;
1.4. atbildīgo iestādi un sadarbības iestādi, kompetences sadalījumu starp šīm iestādēm un sadarbības kārtību, kā arī atbildīgās iestādes un sadarbības iestādes funkcionālās padotības formu aktivitātes ietvaros.

2.	 Aktivitātes mērķis ir attīstīt sociālās rehabilitācijas un institūcijām alternatīvus sociālās aprūpes pakalpojumus plānošanas reģionos, lai pilnveidotu šo noteikumu 4.punktā minētās mērķa grupas sociālās un funkcionālās prasmes un palielinātu tās nodarbinātību un integrāciju sabiedrībā.

3. Aktivitātes mērķi sasniedz, īstenojot šo noteikumu 5.punktā minētās atbalstāmās darbības un sekmējot šāda iznākuma rādītāja – aktivitātes ietvaros 3030 personas ar funkcionāliem traucējumiem, bezpajumtnieki un citas sociālās atstumtības riskam pakļautās personas saņēmušas sociālās aprūpes un sociālās rehabilitācijas pakalpojumus - izpildi.

4. Aktivitātes mērķa grupa ir personas ar funkcionāliem traucējumiem (personas ar garīga rakstura traucējumiem, personas ar fiziska rakstura traucējumiem un personas ar psihiskām saslimšanām), bezpajumtnieki un citas sociālās atstumtības riskam pakļautās iedzīvotāju grupas atbilstoši normatīvajam aktam, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus.

5. Aktivitātes ietvaros atbalstāmas šādas darbības:
5.1. sociālās rehabilitācijas, sociālās aprūpes un motivācijas programmu izstrāde un ieviešana, tai skaitā šo noteikumu 4.punktā minētās mērķa grupas sociālo un funkcionālo prasmju pilnveidošana atbilstoši normatīvajiem aktiem, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus, un nosaka sociālo pakalpojumu sniedzēju izveidošanas un uzturēšanas kārtību;
5.2. speciālistu apmācība darbam ar šo noteikumu 4.punktā minēto mērķa grupu un supervīzijas atbilstoši normatīvajam aktam, kas nosaka sociālās aprūpes, sociālās rehabilitācijas un sociālās palīdzības sniegšanas un saņemšanas principus;
5.3. projekta vadība;
5.4. projekta informācijas un publicitātes pasākumi atbilstoši normatīvajam aktiem par Eiropas Savienības struktūrfondu un Kohēzijas fonda līdzfinansēto projektu publicitātes un vizuālās identitātes prasību nodrošināšanu.

6.	 Aktivitāti īsteno atklātas projektu iesniegumu atlases veidā un to organizē trīs uzsaukumos, izņemot šo noteikumu 20.punktā minētajā gadījumā.

7. Aktivitātei pieejamais kopējais attiecināmais finansējums ir 15 634 090 lati:
7.1. pirmajam uzsaukumam pieejamais kopējais attiecināmais finansējums ir 5 544 698 lati;
7.2. otrajam uzsaukumam pieejamais kopējais attiecināmais finansējums ir 5 544 696 lati ;
7.3. trešajam uzsaukumam pieejamais kopējais attiecināmais finansējums ir 4 544 696 lati .

II. Atbildīgās iestādes un sadarbības iestādes kompetence un padotības forma

8. Aktivitātes ietvaros atbildīgā iestāde ir Labklājības ministrija (turpmāk – atbildīgā iestāde). Atbildīgā iestāde:
8.1. piedalās līguma par projekta īstenošanu (turpmāk - līgums) un vienošanās par projekta īstenošanu (turpmāk - vienošanās) projekta izstrādē;
8.2. plāno un īsteno informatīvus pasākumus par aktivitātes īstenošanu;
8.3. nodrošina aktivitātes īstenošanu, uzraudzību un kontroli;
8.4. nodrošina, lai netiktu pārsniegts šo noteikumu 7.punktā noteiktais aktivitātes īstenošanai pieejamais Eiropas Sociālā fonda finansējums, un uzrauga pieejamā Eiropas Sociālā fonda finansējuma apguvi, tai skaitā Padomes 2006.gada 11.jūlija Regulas (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (turpmāk – Padomes regula Nr.1083/2006), 93.panta 1.un 2.punktā minētā principa izpildi aktivitātes līmenī.

9. Aktivitātes ietvaros sadarbības iestāde ir  Nodarbinātības valsts aģentūra (turpmāk – sadarbības iestāde). Sadarbības iestāde:
9.1. izveido atklātas projektu iesniegumu atlases projektu iesniegumu vērtēšanas komisiju (turpmāk – komisija);
9.2. izstrādā projektu iesniegumu atlases un vērtēšanas kārtību, kā arī projektu iesniegumu vērtēšanas veidlapas;
9.3. organizē atklātu projektu iesniegumu atlases uzsaukumus;
9.4. sniedz informāciju projekta iesniedzējam projekta iesnieguma sagatavošanā;
9.5. izstrādā palīgmateriālu projekta iesnieguma veidlapas aizpildīšanai;
9.6. izstrādā līguma un vienošanās projektu;
9.7. slēdz līgumu vai vienošanos ar Eiropas Sociālā fonda finansējuma saņēmēju (turpmāk – finansējuma saņēmējs);
9.8.	izvērtē projektu iesniegumus un izdod administratīvos aktus vai pārvaldes lēmumus par projektu iesniegumu apstiprināšanu, apstiprināšanu ar nosacījumu vai noraidīšanu;
9.9.	uzkrāj datus par projektu iesniegumiem un projektiem normatīvajos aktos par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu noteiktajā kārtībā;
9.10.	sniedz Labklājības ministrijai normatīvajos aktos par budžetu, finanšu vadību un Eiropas Savienības finansēto projektu un pasākumu īstenošanai plānojamiem valsts budžeta līdzekļiem maksājumu veikšanai un izdevumu deklarācijas sagatavošanu noteikto informāciju valsts budžeta līdzekļu pieprasījumu sagatavošanai; 
9.11.	 nodrošina projektu īstenošanas uzraudzību un kontroli, tai skaitā veic pārbaudes projektu īstenošanas vietās un vada Padomes regulas Nr.1083/2006, 93.panta 1.un 2.punktā minētā principa izpildi projektu līmenī;
9.12.	 sniedz informāciju finansējuma saņēmējam par līguma vai vienošanās noteikumu izpildi;
9.13. izstrādā palīgmateriālu iepirkumu procedūru īstenošanai;
9.14.	 veic finansējuma saņēmēja iesniegto maksājumu pieprasījumu pārbaudi, apstiprina attiecināmo izdevumu summas un sagatavo maksājuma uzdevumus, sagatavo izdevumu deklarācijas un nosūta tās pārbaudei vadošajai iestādei;
9.15.	 apstiprina grozījumus projektā, ievērojot šo noteikumu 58. un 59.punktā noteikto;
9.16. nodrošina informācijas sagatavošanu atbildīgajai iestādei par aktivitātes īstenošanai pieejamā Eiropas Sociālā fonda finansējuma apguvi;
9.17. plāno un īsteno sabiedrības informēšanas pasākumus par projektu īstenošanu.

10. Sadarbības iestāde atrodas atbildīgās iestādes funkcionālā pārraudzībā.

III. Projekta iesniedzēji, sadarbības partneri un projekta izmaksu kopsumma

11. Projekta iesniedzēji var būt sociālo pakalpojumu sniedzēju reģistrā kā sociālās aprūpes vai sociālās rehabilitācijas pakalpojumu sniedzēji reģistrētas privāto tiesību juridiskās personas, pašvaldības, pašvaldību institūcijas un valsts institūcijas.

12. Projekta iesniedzējs var iesniegt projekta iesniegumu par to sociālo pakalpojumu sniegšanu, par kuru projekta iesniedzējs ir reģistrēts sociālo pakalpojumu sniedzēju reģistrā.

13. Projekta iesniedzēji projekta īstenošanā var veidot sadarbību ar Latvijas Republikā reģistrētu juridisku personu, tādā gadījumā ar katru sadarbības partneri noslēdzot līgumu par projekta īstenošanu (turpmāk – sadarbības līgums), kurā nosaka sadarbības partnera veicamos pienākumus projekta īstenošanā, pārskatu un maksājumu pieprasījumu iesniegšanas kārtību un termiņus, kā arī citus nosacījumus, kas nepieciešami projekta īstenošanā.

14. Maksimālais attiecināmais Eiropas Sociālā fonda finansējuma apmērs ir 100 procenti no kopējās projekta attiecināmo izmaksu kopsummas. 

15. Projekta minimālā attiecināmo izmaksu kopsumma nav ierobežota, maksimālā attiecināmo izmaksu kopsumma 100 000 latu.

IV. Projektu iesniegumu atlases kārtība

16. Sadarbības iestāde atklātu projektu iesniegumu atlases uzsaukumus organizē ne retāk kā vienu reizi gadā, publicējot sludinājumu laikrakstā „Latvijas Vēstnesis” un Nodarbinātības valsts aģentūras mājas lapā internetā. Sadarbības iestāde sludinājumu par atklātu projektu iesniegumu atlasi var publicēt arī reģionālajos plašsaziņas līdzekļos. Pirmo sludinājumu publicē saskaņā ar normatīvajā aktā, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, noteikto termiņu atklātas projektu iesniegumu atlases uzsākšanai, bet ne ātrāk kā noslēgusies darbības programmas ”Cilvēkresursi un nodarbinātība” papildinājuma 1.4.1.2.4.apakšaktivitātes ”Sociālās rehabilitācijas un institūcijām alternatīvu sociālās aprūpes pakalpojumu attīstība reģionos” pirmās kārtas ierobežotas projektu iesniegumu atlases projektu īstenošana.

17. Sludinājumā norāda:
17.1. aktivitātes nosaukumu;
17.2. attiecīgajam atklātas projektu iesniegumu atlases uzsaukumam pieejamo kopējo attiecināmo Eiropas Sociālā fonda finansējumu atbilstoši šo noteikumu 7.punktā minētajam un 20.punktā minētajam, ja izsludina papildu atklātas projekta iesnieguma atlases uzsaukumu;
17.3.	projekta iesnieguma iesniegšanas kārtību tā iesniegšanai personīgi, nosūtīšanai pa pastu vai elektroniski;
17.4.	projekta iesnieguma iesniegšanas termiņu. Termiņš nav īsāks par 30 kalendārajām dienām no sludinājuma publicēšanas dienas laikrakstā „Latvijas Vēstnesis”;
17.5.	tīmekļa vietni, kurā ievietoti projekta iesnieguma sagatavošanai izmantojamie dokumenti (šie noteikumi un palīgmateriāls projekta iesnieguma veidlapas aizpildīšanai), kā arī līguma un vienošanās projekts.

18. Projekta iesniedzējs projekta iesniegumu iesniedz, ievērojot šādas prasības:
18.1.	katrā atklātas projektu iesnieguma atlases uzsaukumā projekta iesniedzējs var iesniegt tikai vienu projekta iesniegumu. Projekta iesniedzējs drīkst iesniegt projektu iesniegumus katrā nākamajā atklātas projektu iesniegumu atlases uzsaukumā arī tad, ja:
18.1.1. projekta, kas iesniegts iepriekšējā atklātas projektu iesniegumu atlases uzsaukumā, vērtēšana vēl nav noslēgusies,
18.1.2. projekta, kas apstiprināts iepriekšējā atklātas projektu iesniegumu atlases uzsaukumā, īstenošana vēl nav uzsākta;
18.1.3. projekta, kas apstiprināts iepriekšējā atklātas projektu iesniegumu atlases uzsaukumā, īstenošana vēl nav noslēgusies;
18.2.	projekta iesniegums sastāv no aizpildītas projekta iesnieguma veidlapas (1.pielikums) un šādiem dokumentiem:
18.2.1. projekta budžetā paredzēto materiāli tehnisko līdzekļu un aprīkojuma īres, nomas un iegādes izmaksu aprēķinus pamatojošiem dokumentiem (attiecināms, ja projekta īstenošanai tiek plānots materiāli tehniskais nodrošinājums);
18.2.2. dokumentiem, kas pamato projekta budžetā paredzēto Eiropas Reģionālās attīstības fonda atbalsta jomas izmaksu aprēķinus, atbilstoši Padomes regulas Nr.1083/2006 34.panta 2.punktam (attiecināms, ja projekta īstenošanai plāno minētās izmaksas);
18.2.3. sadarbības līguma par projekta īstenošanu, ja tas ar sadarbības partneri ir noslēgts pirms projekta iesnieguma iesniegšanas (attiecināms, ja projektu plānots īstenot sadarbībā ar sadarbības partneri);
18.2.4. pašvaldības apliecinājums, ka projekta iesnieguma plānotās aktivitātes un sasniedzamie rezultāti atbilst attiecīgā plānošanas reģiona sociālo pakalpojumu attīstības programmas mērķiem;
18.3. projekta iesnieguma veidlapas sadaļas, apakšsadaļas un to nosaukumus projekta iesniedzējs nemaina un nedzēš;
18.4. noformējot un iesniedzot  projekta iesniegumu, projekta iesniedzējs nodrošina tā atbilstību šo noteikumu 2.pielikumā noteiktajiem administratīvajiem kritērijiem. Sagatavojot projekta iesniegumu, projekta iesniedzējs nodrošina tā satura atbilstību šo noteikumu 2.pielikumā noteiktajiem atbilstības kritērijiem un kvalitātes kritērijiem;
18.5. projekta iesnieguma veidlapas sadaļu aizpildīšanā projekta iesniedzējs nodrošina informācijas savstarpējo atbilstību, tas ir, aprakstot projekta aktualitāti, identificējot problēmu un tās risinājumu, saista to ar projekta mērķi, sasniedzamajiem rezultātiem, izvēlēto mērķa grupu, plānotajām aktivitātēm, laika un attiecināmo izmaksu plānojumu, kā arī projekta īstenošanas noteikumiem;
18.6. projekta iesniedzējs nepieciešamās projekta izmaksas plāno atbilstoši šo noteikumu 43., 44., 45., 46., 47., 48., 49. un 50.punktā un šo noteikumu 42.1.5.apakšpunktā minētajām izmaksām un to apmēra ierobežojumiem, sniedzot projektā plānoto izmaksu pamatojumu (tai skaitā pamatojot Eiropas Reģionālās attīstības fonda atbalsta jomas izmaksu saikni ar projekta aktivitātēm un nepieciešamību projekta īstenošanai atbilstoši Padomes regulas Nr.1083/2006 34.panta 2.punktam) un nodrošina to atbilstību projekta mērķim, plānotajām aktivitātēm, sasniedzamajiem rezultātiem un laika plānojumam. Eiropas Sociālā fonda finansējumu projekta iesniegumā plāno tikai projekta attiecināmo izmaksu segšanai;
18.7. projekta iesniedzējs šo noteikumu 16.punktā minētajā sludinājumā noteiktajā termiņā projekta iesniegumu sadarbības iestādē var iesniegt vienā no šādiem veidiem:
18.7.1. papīra formā trijos eksemplāros (oriģinālu un divas kopijas ar attiecīgu norādi "oriģināls" vai "kopija"), iesniedzot tos personīgi vai pa pastu. Projekta iesniegumu noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
18.7.2. elektroniska dokumenta formā (projekta iesniegumu paraksta ar drošu elektronisko parakstu atbilstoši elektronisko dokumentu apriti regulējošo normatīvo aktu prasībām).

19. Sadarbības iestāde reģistrē iesniegto projekta iesniegumu uzreiz tā saņemšanas dienā, kā arī piešķir tam identifikācijas numuru. Apliecinājumu par projekta iesnieguma saņemšanu sadarbības iestāde projekta iesniedzējam izsniedz personīgi uzreiz vai divu darbdienu laikā pēc tā saņemšanas nosūta pa pastu vai elektroniski (parakstītu ar drošu elektronisko parakstu).

20. Ja kādā no atklātas projektu iesnieguma atlases uzsaukumiem projekta iesniegumus neapstiprina par visu šo noteikumu 7.punktā attiecīgajam uzsaukumam noteikto kopējo attiecināmo finansējuma summu, atlikumu pārdala nākamā atklātas projektu iesnieguma atlases uzsaukuma īstenošanai. Gadījumā, ja vienā projektu iesnieguma atlases uzsaukumā projektu iesniegumus apstiprina mazāk par 50% no šo noteikumu 7.punktā attiecīgajam uzsaukumam noteikto kopējo attiecināmo finansējuma summas, sadarbības iestādei ir tiesības izsludināt papildu atklātu projektu iesnieguma atlases uzsaukumu par attiecīgā atlases uzsaukuma ietvaros atlikušo finansējumu.

V. Projektu iesniegumu vērtēšana

21. Aktivitātes ietvaros projekta iesnieguma atbilstību secīgi pēc šo noteikumu 2.pielikumā minētajiem kritērijiem vērtē komisija, vajadzības gadījumā piesaistot ekspertus sociālās rehabilitācijas un sociālās aprūpes jomā.

22. Aktivitātes ietvaros iesniegto projektu iesniegumu vērtēšanu nodrošina komisija. Komisiju izveido šādā kārtībā:
22.1. komisijas personālsastāvu veido komisijas priekšsēdētājs, balsstiesīgie komisijas locekļi un to aizvietotāji no Labklājības ministrijas un sadarbības iestādes un komisijas locekļi novērotāja statusā bez balsstiesībām no vadošās iestādes un atbildīgās iestādes. Komisijas personālsastāvu apstiprina sadarbības iestādes vadītājs;
22.2. komisijas locekļa vai tā aizvietotāja prombūtnē viņu aizstāj cits pilnvarots pārstāvis. Šādu pilnvarojumu noformē rakstiski komisijas nolikumā noteiktajā kārtībā;
22.3. uzsākot komisijas darbu, komisijas locekļi un novērotāji paraksta apliecinājumu, ka komisijas sēžu laikā iegūtā informācija un dokumentu saturs netiks izpausts trešajām personām;
22.4. uzsākot komisijas darbu, komisijas locekļi paraksta apliecinājumu, ka viņu darbībā nav tādu apstākļu, kuru dēļ viņi varētu pārkāpt normatīvajos aktos par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību noteiktos ierobežojumus vai kuru dēļ varētu uzskatīt, ka viņi ir ieinteresēti konkrētā projekta iesnieguma apstiprināšanā.

23. Uzsākot darbu, komisijas locekļi, eksperti un novērotāji paraksta apliecinājumu, ka:
23.1. saistībā ar projektu iesniegumu vērtēšanu iegūto informāciju un dokumentu saturu neizpaudīs trešajām personām;
23.2. nav tādu apstākļu, kuru dēļ varētu uzskatīt, ka viņi ir ieinteresēti konkrēta projekta iesniedzēja iesniegtā projekta iesnieguma apstiprināšanā.

24. Komisijas darbību nosaka sadarbības iestādes izstrādāts un apstiprināts komisijas nolikums.

25. Projekta iesnieguma atbilstību šo noteikumu 2.pielikumā minētajiem projektu iesniegumu vērtēšanas kritērijiem vērtē, izmantojot sadarbības iestādes izstrādāto procedūru aprakstu par projektu iesniegumu atlasi un vērtēšanu, kā arī projektu iesniegumu vērtēšanas veidlapas, kas izstrādātas saskaņā ar normatīvajiem aktiem, kuri nosaka Eiropas Savienības struktūrfondu un Kohēzijas fonda vadībā iesaistītās institūcijas plānošanas dokumentu sagatavošanas un šo fondu ieviešanas kārtību, un Eiropas Savienības fondu vadības un kontroles sistēmas izveidošanas prasības. Projektu iesniegumu vērtēšanas kritērijus, sadarbības iestādes izstrādāto procesu aprakstu par projektu iesniegumu atlasi un vērtēšanu, kā arī projektu iesniegumu vērtēšanas veidlapas sadarbības iestāde publicē Nodarbinātības valsts aģentūras tīmekļa vietnē.

26. Projekta iesnieguma atbilstību šo noteikumu 2.pielikuma 1., 2. un 4.punktā minētajiem projektu iesniegumu vērtēšanas kritērijiem vērtē ar „Jā” (atbilst) un „Nē” (neatbilst). Projekta iesnieguma atbilstību šo noteikumu 2.pielikuma 3.punktā minētajiem kritērijiem vērtē, piešķirot noteiktu punktu skaitu.

27. Visus vienā projektu iesniegumu atlases uzsaukumā iesniegtos projektu iesniegumus, kuros vērtēta atbilstība visiem šo noteikumu 2.pielikumā 3.punktā minētajiem kritērijiem, sarindo dilstošā secībā atbilstoši iegūtajam punktu skaitam. Ja vairāki projektu iesniegumi saņem vienādu kopējo punktu skaitu, tos sarindo dilstošā secībā, ievērojot šādu kritēriju nozīmīguma (projekta iesniegums ir saņēmis vairāk punktu) secību: 
27.1. 2.pielikuma 3.5.apakšpunktā minētais kvalitātes kritērijs;
27.2. 2.pielikuma 3.3.apakšpunktā minētais kvalitātes kritērijs;
27.3. 2.pielikuma 3.4.apakšpunktā minētais kvalitātes kritērijs;
27.4. 2.pielikuma 3.1.apakšpunktā minētais kvalitātes kritērijs;
27.5. 2.pielikuma 3.2.apakšpunktā minētais kvalitātes kritērijs;
27.6. 2.pielikuma 3.6.apakšpunktā minētais kvalitātes kritērijs;
27.7. 2.pielikuma 3.7.apakšpunktā minētais kvalitātes kritērijs;
27.8. 2.pielikuma 3.8.apakšpunktā minētais kvalitātes kritērijs.

28. Pēc šo noteikumu 27.punktā minētās projektu iesniegumu sarindošanas, sadarbības iestāde vērtē projekta iesnieguma atbilstību šo noteikumu 2.pielikumā 4.punktā minētajam kritērijam.

VI. Pārvaldes lēmuma vai administratīvā akta par projekta iesnieguma apstiprināšanu, apstiprināšanu ar nosacījumu vai noraidīšanu pieņemšana un tā paziņošana

29. Sadarbības iestāde projekta iesniegumu apstiprina, ja:
29.1. projekta iesniegums atbilst visiem šo noteikumu 2.pielikumā noteiktajiem administratīvajiem kritērijiem, atbilstības kritērijiem un finansējuma piešķiršanas kritērijam;
29.2. projekta iesniegums šo noteikumu 2.pielikumā noteikto kvalitātes kritēriju vērtējumā saņēmis vismaz minimālo punktu skaitu.

30. Sadarbības iestāde projekta iesniegumu apstiprina ar nosacījumu, ja projekta iesniegumu nepieciešams precizēt atbilstoši kādam no šo noteikumu 2.pielikuma 1. un 2.punktā noteiktajiem projektu iesniegumu vērtēšanas kritērijiem, kuri pieļauj projekta iesnieguma apstiprināšanu  ar nosacījumu.

31. Šo noteikumu 30.punktā minētie nosacījumi var ietvert:
31.1. papildu skaidrojuma iesniegšanu par projekta iesniegumā iekļauto informāciju;
31.2. projekta īstenošanas laika vai izmaksu plānojuma sadalījumā pa gadiem precizēšanu;
31.3. attiecināmo izmaksu precizēšanu (samazināšanu vai izslēgšanu), ciktāl tas neietekmē šo noteikumu 44., 45., 48. un 49.punktā, šo noteikumu 43.1., 43.2., 46.2. un 46.3.apakšpunktā noteikto izmaksu apmēra ierobežojumus;
31.4. citas tiesiski pamatotas darbības, lai nodrošinātu projekta iesnieguma atbilstību šo noteikumu 2.pielikuma 1.punktā noteiktajiem projektu iesniegumu vērtēšanas kritērijiem.

32. Sadarbības iestāde neturpina projekta iesnieguma vērtēšanu un to noraida, ja iestājies vismaz viens no šādiem apstākļiem:
32.1. projekta iesniegums neatbilst kādam no šo noteikumu 2.pielikuma 1., 2. un 4.punktā noteiktajiem projektu iesniegumu vērtēšanas kritērijiem, kurus neizpildot projekta iesniegumu noraida;
32.2. projekta iesnieguma vērtējums kādā no šo noteikumu 2.pielikuma 3.punktā noteiktajiem projektu iesniegumu vērtēšanas kritērijiem saņēmis zemāku vērtējumu par minimālo iegūstamo punktu skaitu.

33. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde piecu darbdienu laikā pēc lēmuma pieņemšanas dienas nosūta projekta iesniedzējam.

34. Lēmumā par projekta iesnieguma apstiprināšanu sadarbības iestāde iekļauj informāciju par līguma vai vienošanās slēgšanas noteikumiem.

35. Sadarbības iestāde slēdz līgumu vai vienošanos saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu. Ja finansējuma saņēmējs atsakās ar sadarbības iestādē slēgt vienošanos vai līgumu, projekta iesniegums uzskatāms par noraidītu, sadarbības iestāde vienošanos vai līgumu neslēdz un informē atbildīgo iestādi.

36. Lēmumā par projekta iesnieguma apstiprināšanu ar nosacījumu sadarbības iestāde norāda projekta iesniegumā veicamos precizējumus saskaņā ar šo noteikumu 30. un 31.punktā minēto.

37. Lēmumā par projekta iesnieguma apstiprināšanu ar nosacījumu ietverto nosacījumu izpildi projekta iesniedzējs nodrošina un informāciju par lēmumā ietverto nosacījumu izpildi iesniedz sadarbības iestādes noteiktajā termiņā, kas nav īsāks par 45 dienām no lēmuma spēkā stāšanās dienas. Minēto informāciju projekta iesniedzējs var iesniegt vienā no šādiem veidiem:
37.1. papīra formā trijos eksemplāros (oriģinālu un divas kopijas ar attiecīgu norādi „oriģināls” vai „kopija”). Informāciju par lēmumā ietverto nosacījumu izpildi noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
37.2. elektroniska dokumenta formā (informāciju par lēmumā ietverto nosacījumu izpildi paraksta ar drošu elektronisko parakstu atbilstoši elektronisko dokumentu apriti regulējošo normatīvo aktu prasībām).

38. Komisija izvērtē šo noteikumu 37.punktā minēto informāciju un sadarbības iestāde sagatavo atzinumu par lēmumā ietverto nosacījumu izpildi 10 darbdienu laikā pēc šo noteikumu 37.punktā minētā termiņa beigām.

39. Ja projekta iesniedzējs ir izpildījis lēmumā par projekta iesnieguma apstiprināšanu ar nosacījumu ietvertos nosacījumus, sadarbības iestāde divu darbdienu laikā pēc šo noteikumu 38.punktā noteiktā termiņa beigām projekta iesniedzējam nosūta atzinumu par lēmumā ietverto nosacījumu izpildi, kurā iekļauj informāciju par līguma vai vienošanās slēgšanas nosacījumiem. Sadarbības iestāde līgumu vai vienošanos ar finansējuma saņēmēju slēdz šo noteikumu 35.punktā noteiktajā kārtībā.

40. Ja projekta iesniedzējs nav izpildījis lēmumā par projekta iesnieguma apstiprināšanu ar nosacījumu ietvertos nosacījumus vai nav izpildījis tos noteiktajā termiņā, projekta iesniegums ir uzskatāms par noraidītu. Atzinumu par to, ka lēmumā ietvertie nosacījumi nav izpildīti sadarbības iestāde nosūta projekta iesniedzējam divu darbdienu laikā pēc šo noteikumu 38.punktā minētā termiņa beigām.

41. Ja pieņemts lēmums noraidīt projekta iesniegumu vai projekta iesniedzējs nav izpildījis lēmumā par projekta iesnieguma apstiprināšanu ar nosacījumu ietvertos nosacījumus, sadarbības iestāde, papildus šo noteikumu 33.punktā noteiktajam, projekta iesniedzējam atdod vai nosūta pa pastu divas projekta iesniedzēja iesniegtās projekta iesnieguma kopijas. Sadarbības iestāde projekta iesniedzējam projekta iesniegumu var nosūtīt elektroniski, ja tas ir iesniegts šo noteikumu 18.7.2.apakšpunktā noteiktajā kārtībā.

VII. Attiecināmās un neattiecināmās izmaksas

42. Projekta ietvaros attiecināmās izmaksas plāno šādās izmaksu pozīcijās:
42.1. tiešās izmaksas jeb projekta īstenošanas izmaksas šādās izmaksu apakšpozīcijās:
42.1.1. šo noteikumu 4.punktā minētās mērķa grupas nodrošinājuma izmaksas;
42.1.2. materiāltehnisko līdzekļu un aprīkojuma izmaksas; 
42.1.3. Eiropas Reģionālās attīstības fonda atbalsta jomas izmaksas atbilstoši Padomes regulas Nr.1083/2006 34.panta 2.punktam;
42.1.4. pārējās projekta īstenošanas izmaksas;
42.1.5. projekta informācijas un publicitātes pasākumu izmaksas atbilstoši normatīvajiem aktiem par Eiropas Savienības struktūrfondu un Kohēzijas fonda līdzfinansēto projektu publicitātes un vizuālās identitātes prasību nodrošināšanu;
42.2. netiešās izmaksas kā vienu izmaksu pozīciju;
42.3. neparedzētās izmaksas.

43. Šo noteikumu 42.1.1.apakšpunktā minētā izmaksu apakšpozīcija ietver šādas izmaksas:
43.1. iekšzemes transporta izdevumi (sabiedriskā transporta un degvielas izmaksas nokļūšanai līdz sociālā pakalpojuma saņemšanas vietai) šo noteikumu 5.1.apakšpunktā noteiktās atbalstāmās darbības īstenošanai, kas personai nepārsniedz piecus latus dienā un vienam invalīdam ar kustību traucējumiem nepārsniedz 15 latus dienā, izņemot, ja paredzētas šo noteikumu 43.3.apakšpunktā minētās izmaksas;
43.2. ēdināšanas izdevumi šo noteikumu 5.1.apakšpunktā noteiktās atbalstāmās darbības īstenošanai, kas vienai personai nepārsniedz trīs latus dienā;
43.3. personas uzturēšanās izdevumi institūcijā, kas sniedz sociālo pakalpojumu, šo noteikumu 5.1.apakšpunktā minētās atbalstāmās darbības īstenošanai.

44. Šo noteikumu 42.1.2.apakšpunktā minētā izmaksu apakšpozīcija ietver šādas izmaksas - iekārtu, inventāra, aparatūras remonta un tehniskās apkalpošanas izmaksas, kā arī amortizācijas izmaksas šo noteikumu 5.1. un 5.2.apakšpunktā noteiktās atbalstāmās darbības īstenošanai, ja tās attiecināmas uz projekta īstenošanas periodu un amortizējamie aktīvi nav iegādāti, izmantojot publisko finansējumu; iekārtu, inventāra, aparatūras un telpu īres un nomas izmaksas. Šīs izmaksu apakšpozīcijas apmērs nedrīkst pārsniegt piecus procentus no projekta attiecināmajām tiešajām izmaksām.

45. Šo noteikumu 42.1.3.apakšpunktā minētās izmaksas ietver pamatlīdzekļu (kancelejas, mēbeļu, inventāra un materiālu) iegādes izmaksas šo noteikumu 5.1.apakšpunktā minēto atbalstāmo darbību īstenošanai. Šo noteikumu 42.1.3.apakšpunktā minētās izmaksu pozīcijas apmērs nedrīkst pārsniegt piecus procentus no projektam paredzētā Eiropas Sociālā fonda finansējuma apmēra.

46. Šo noteikumu 42.1.4.apakšpunktā minētā izmaksu apakšpozīcija ietver šādas izmaksas:
46.1. atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālo stimulēšanu un naudas balvas) izmaksas un uzņēmuma līguma izmaksas šo noteikumu 5.1. un 5.2.apakšpunktā noteikto atbalstāmo darbību īstenošanai. Ja uzņēmējs ir reģistrēts Valsts ieņēmumu dienestā kā finansējuma saņēmēja darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas;
46.2. mācību materiālu, biroja preču un inventāra izmaksas (kancelejas preces un inventāra priekšmeti, kuru vērtība nepārsniedz  150 latu par vienību un kuru kalpošanas laiks ir mazāks par gadu) šo noteikumu 5.1. un 5.2.apakšpunktā minēto atbalstāmo darbību īstenošanai;
46.3. iekšzemes komandējumu un dienesta braucienu izmaksas (dienas nauda, naktsmītnes, transporta un degvielas izdevumi) šo noteikumu 5.2.apakšpunktā noteiktās atbalstāmās darbības īstenošanai. Šo izmaksu apmērs nedrīkst pārsniegt 15 procentus no kopējām projekta attiecināmajām tiešajām izmaksām;
46.4. atlīdzības (izņemot pabalstu un kompensāciju, no kurām neaprēķina ienākuma nodokli un valsts sociālās apdrošināšanas obligātās iemaksas, prēmiju, materiālās stimulēšanas un naudas balvu) izmaksas un uzņēmuma līguma izmaksas pieaicinātajiem ergoterapeitiem, surdotulkiem un asistentiem. Ja uzņēmējs ir reģistrēts Valsts ieņēmumu dienestā kā finansējuma saņēmēja darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas;
46.5. iepirkumu procedūru īstenošanas izmaksas.

47. Šo noteikumu 42.2.apakšpunktā minētā izmaksu apakšpozīcija ietver šādas izmaksas, ko izmanto šo noteikumu 5.3.apakšpunktā noteikto atbalstāmo darbību īstenošanai:
47.1. projekta vadības personāla atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālās stimulēšanas un naudas balvas) izmaksas;
47.2. darba vietas aprīkojuma īres izmaksas;
47.3. transporta izmaksas (izmaksas par degvielu, par transporta līdzekļa nomu, par transporta pakalpojumu pirkšanu, par sabiedriskā transporta izmantošanu);
47.4. telpu īres un nomas izmaksas;
47.5.telpu apsaimniekošanas izmaksas (apkure, elektrība, apsaimniekošanas pakalpojumi, ūdensapgāde);
47.6. biroja un kancelejas preču izmaksas (tai skaitā, nebūtisku inventāra priekšmetu vērtībā līdz 150 latiem par vienību, ja to kalpošanas laiks ir mazāks par gadu);
47.7. interneta, pasta pakalpojumu un telekomunikāciju izmaksas;
47.8. komandējuma vai darba brauciena izmaksas;
47.9. atlīdzības (izņemot pabalstus un kompensācijas, no kurām neaprēķina ienākuma nodokli un valsts sociālās apdrošināšanas obligātās iemaksas, prēmijas, materiālās stimulēšanas un naudas balvas) izmaksas projekta iesnieguma un tā pamatojošās dokumentācijas sagatavošanai.

48. Šo noteikumu 42.2.apakšpunktā noteiktajām izmaksām piemēro netiešo izmaksu nemainīgo likmi un tās apmēru nosaka saskaņā ar normatīvo aktu, kas nosaka kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu.

49. Šo noteikumu 42.3.apakšpunktā minētās izmaksu pozīcijas apmērs nedrīkst pārsniegt piecus procentus no kopējām projekta attiecināmajām tiešajām izmaksām. Projekta ietvaros šīs izmaksas plāno kā vienu izdevumu pozīciju, un tās izlieto iepriekš neplānotu projekta attiecināmo tiešo izmaksu segšanai un, ja nepieciešams, netiešo izmaksu nemainīgās likmes piemērošanai.

50. Neatgūstamie pievienotās vērtības nodokļa maksājumi ir attiecināmās izmaksas.

51. Finansēšanai no Eiropas Sociālā fonda finansējuma, kas minēts šo noteikumu 7.punktā, neattiecina izmaksas:
51.1. kas nav norādītas šo noteikumu 43., 44., 45., 46., 47., 49. un 50.punktā un šo noteikumu 42.1.5.apakšpunktā vai neatbilst šo noteikumu 44., 45., 48 un 49.punktā un šo noteikumu 43.1., 43.2., 46.2. un 46.3.apakšpunktā minētajam attiecināmo izmaksu apmēra ierobežojumam;
51.2. par kurām finansējuma saņēmējs ir uzņēmis saistības un veicis maksājumus pirms šo noteikumu spēkā stāšanās (izņemot šo noteikumu 47.9.punktā minētās izmaksas).

VIII. Projekta īstenošanas noteikumi

52. Projekta īstenošanu plāno saskaņā ar līgumu vai vienošanos, ne ilgāk kā 24 mēnešus katra atklātas projektu iesniegumu atlases uzsaukuma ietvaros, bet ne vēlāk kā līdz 2014.gada 31.decembrim.

53. Projekta īstenošanas vieta ir Latvijas Republikas teritorija.

54. Īstenojot projektu, finansējuma saņēmējs nodrošina informācijas un publicitātes pasākumus, kas noteikti Komisijas 2006.gada 8.decembra Regulā (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu.

55. Finansējuma saņēmējs savā mājas lapā internetā, ja tāda ir, ne retāk kā reizi trijos mēnešos ievieto aktuālu informāciju par projekta īstenošanu.

56. Īstenojot projektu, Eiropas Sociālā fonda finansējuma saņēmējs nodrošina šo noteikumu 42.1.3.apakšpunktā minēto izmaksu atsevišķu uzskaiti un dokumentēšanu līgumā noteiktajos dokumentos.

57. Projektu īstenošanai finansējumu piešķir un Eiropas Sociālā fonda finansējuma saņēmējs un sadarbības iestāde maksājumus veic saskaņā ar normatīvo aktu par kārtību, kādā paredzami valsts budžeta līdzekļi Eiropas Savienības fonda finansēto projektu īstenošanai, kā arī maksājuma veikšanas un izdevumu deklarācijas sagatavošanas kārtību. Projektu īstenošanai avansu finansējuma saņēmējam pieškir ar nosacījumu, ka sešu mēnešu laikā no tā piešķiršanas brīža finansējuma saņēmējs iesniedz sadarbības iestādē maksājuma pieprasījumu par visu avansa summu.

58. Grozījumus projektā izdara atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, izņemot šo noteikumu 59.punktā minētos gadījumus.

59. Nepārsniedzot šo noteikumu 44., 45., 48. un 49.punktā un šo noteikumu 43.1., 43.2., 46.2. un 46.3.apakšpunktā noteiktos attiecināmo izmaksu apmēra ierobežojumus un, iepriekš informējot sadarbības iestādi, finansējuma saņēmējs neierisinot projekta grozījumus var veikt:
59.1. izmaksu pārdali starp šo noteikumu 42.1.1., 42.1.2., 42.1.3. un 42.1.4.apakšpunktā minētajām izmaksu apakšpozīcijām, nepārsniedzot piecus procentus no pārdalāmās izmaksu apakšpozīcijas kopējās attiecināmo izmaksu summas;
59.2. izmaksu pārdali starp šo noteikumu 43., 44., 45. un 46.punktā minētajām izmaksām. Šī izmaksu pārdale veicama šo noteikumu 42.1.1., 42.1.2., 43.1.3. un 42.1.4.apakšpunktā minēto izmaksu apakšpozīciju ietvaros, nepārsniedzot 10 procentus no pārdalāmās izmaksu apakšpozīcijas kopējās attiecināmo izmaksu summas;
59.3. izmaksu pārdali šo noteikumu 42.1.4.apakšpunktā minētās apakšpozīcijas ietvaros, nepārsniedzot 10 procentus no pārdalāmo izmaksu kopējās attiecināmo izmaksu summas;
59.4. šo noteikumu 48.punktā minēto izmaksu pārdali.

Ministru prezidents							V.Dombrovskis

Labklājības ministrs							U.Augulis

10.03.2010. 11:01
4080
D.Zvaigzne, 67021653
Dace.zvaigzne@lm.gov.lv